url: =ZAM Thupuak :: 01 Dec 19 (UN pan thu zaksakna) :: ZOMI DAILY\nposted on 30 November 2019 at 6:12 pm Lomkholna: Malaysia, News, Refugee, ZAM, Zomi\nHEALTH UNIT (IAD) LEH LIVELIHOODS COUNTER KIKHAK TA\nUNHCR zum sunga om cidamna lam (Health Unit) leh nuntak khuasakna tawh kisai panpihna (Livelihoods) counter te December 01, 2019 ni pan kipan in UNHCR lam pan thu zasakna a om kik hun dong kikhak phot ding hi.\nA hangin UNHCR te in hih nam nih adingin fund sum nei nawn hetlo ahih man ahi hi. Damlohna tawh kisai lai kung laidal khat peuhpeuh ahi zongin damloh vai ahi zongin zum ah hong theisak nuam te in Phone : 03 2118 4879 ahih kei leh Email : mlsluhlt@unhcr.org tawh kizom thei ding hi. Livelihoods lam tawh kisai in vai te pen Phone : 012 2132 520, 03 2118 4915 ahih kei leh Email : mlsluliv@unhcr.org tawh kizom thei ding hi.\nHih damloh vai leh Livelihoods vai te ah sumtang tawh bangmah kihuh zo nawnlo ding cih na hi a, ahi zongin a thu a la lam ah ahih leh amau tawh kizopna bei pah ding cih na hi tuanloin hong van sak theih ciangciang hong van sak veve ding uh hi. Ahi zongin a bei sa hun bangin counter kihongin tua mun ah va pai theih cih te om nawnlo phot ding cih na ahi hi.\nUNHCR PAN THUZAKSAK NA\n27 November, 2019 ni te ah UN zum pan in card thak (New Registrations) kipia hi cih thuging hangin mi tampi buai khengkhang in tampi takin zong kidelh ngei ngai pah hi. Hih bang vai teng a om ciangin UNHCR/CLU Department leh RSD Department ulian te kiho a, amau zong a thu siangtak in hong gen pah hi. Kipawlna tuamtuam in hih thu tawh kisai in UNHCR te hong zaksak dan in kigen pah a, ahi zongin a pua lam tuamtuam thuging te hangin 28 November 2019 ni ciangin mi tampi tak mah UNHCR zumpi mai ah kigual uh hi.\nUN zum te in mipi control zo nawnlo ahih manin a tawpna ah Palik te sam in mipi te a ciah kik sak uh hi. UNHCR pan in UN thuthak khatpeuh a omciang in a geinai uh aa om khatpeuh genmawk lo in, Tangpi/ Mipi theihding in Community kipawl nate ah thusia/thupha te ongzasak masa uhhi. Tua ahih manin mipi te in zong Community te pan in thu kician tak in (Gentehna : THUPUAK, ZAM Facebook Page, Khuamakai te tawh kizopna group, Pawlpi Siate tawh kizopna group) cih te ah hong kizasak lo khat pen a thupi tak in I san loh ding zong khat vei I kizasak phapha hi.\nTuhun pen online kilim zat mahmah hun hi a, khat veivei ciangin mi khat in a om muan pan a ngaihsut tawmtawm thu khat hong at pen mipi in hih News hong luan na source te en nawnlo in ki um kha thei den hi. Tua in kitelkhialhna, gim zawkna, suplawh zawkna zong tampi piang sak thei ahih manin Community leh UN te lam pan thu kician hong suak sak ding ngak kawmin thu I khentel siam ding zong I kiphawksak hi.\nUNHCR/CLU PAN COMMUNITY TE TUNG ZAKSAKNA\nAppointment neilo peuh mah in UNHCR zum ah nong pai loh nangding uh ong thei sak ung. Hih a nuai a website pan in appointment pen December 02, 2019 pan in kila thei ta ding a, tua pan-in appointment na lak khitciang-un hong paipan un. https://www.refugee-malaysia.org/contact/ Hih mun ah appointment kila thei a, amau a appointment hong piak na tawh kizui in zum ah hong sam kik ding uh hi.\n2020 kum sung ZSM ah palai sem ding volunteer kideih hi. Khasum ki pia zolo ding ahih manin veina tawh a kipia khia nuam te hong kimuak hi. Mimal in veina tawh kum khat sungin ZSM vai te ah a hunhun in kipia khia nuam ing a ci te in December 07, 2019 a nunung pen nong theihsak nading uh zong I kitheisak hi. ZSM ah kum khat sung volunteer asem nuamte in Hih anuai a sia te tung ah min sazian kipia thei ding hi.\nSia Gin khan En – 017 3342 760\nSia Kap Za Khup – 016 383 8014\nSia Joseph Tuang puu – 016 254 4093\nKumsim I neih ngei mah bangin Zomi Nam Ni muakna in I neih ZOMI CUP zong nasia tak mah in kibawl ding hi. Zomi Cup 2020 lutma pen team khat ciangin RM 1000 ta hi ding a, Deposit RM400 mah hi ding hi. Champion a ngah te RM2500 + Cup + Medal, First Runner Up a ngah te RM1500 + Medal le Second Runner Up a ngah te RM1000 + Medal hi ding hi. Kimawl ding ni pen January 24-28, 2020 (Sen kumthak sung) kikal sung hi ding hi. Kimawl ding hun leh amun te a hun zui in hong kizasak toto lai ding hi.\nEBC-KL BIAK INN THAK\nDecember 01, 2019 ni pan kipan in EBC-KL te kikhopna a nuai a mun ah kisuan hi.\nA-1706 PSN-MPAJ- Level 17\nJalan Pandan Utama-Ampang, Pandan Indah 55100 Selangor.\nKikhop hun : Sunday nisim 2:00PM\nGrab : Pandan Kapital Manera -A\nContact : 011 2135 9265 (Church Pastor)\nKAPTEEL SUM KIKHAK THEI\nDecember 01, 2019 ni a kipan in Zomi Sum Khakna -KL (Pakhup) kiang pan in Kapteel ah sum kikhak thei ta hi.\nSum thoh na ding : Eagle Star (Lian Pau)\nMalaysia Zomi Sum Khakna – KL : 011 3343 3031\nZAM MASUAN TE TOPA OM PIH NA\nHih Sanggam nu Lalam pen (Phaitu) Khuami hi a, Malay -sia ah a sanggam laizom sanggampa in hong nusia khin hi. A innkuan ah amah bek a om lai ahi hi. Tua kawmkal ah 2017 kum in Motor cycle in nataihsak aa, a tuahsiatna hangin a khe liam in kawi gawp aa, zato ah kibawl zolo, na lah sem zolo in a tuacipi in kum 2 val bang na om hi. Khuapih tuipihte le lawm le gualte in zong a et theih zah in en uh hi. Ahi zongin a ma kibawl nading pen Salayang Zatopi ah RM80,000 bang bei ding ahih manin kua man huh zolo in ki om hi.\nZAM zum pan in gammi te sungah thu um mi pawl khat ki hopih kawikawi a, a nunung lam ciangin Madam-Eliza te panpihna tawh kibawl thei ta a, tun ahih leh a khe pong man bang in hongtang kik thei ta hi. Tu-in Zato pan zong hong tuak khia ta in, a khe hoih takin kizang a, na a sep zawh dong Batu Arang a om ACTS te cina kepna ah tawm vei sung kikem lai ding hi. A sawt loin a ngeina dan mah in hong damsiangin hoih takin nasem a, amah leh amah a kivak kik zawh nading thungetna ah phawk lai ni.\n1. Lal Khan Khup (Ngalbual) 19 November 2019 ni-in Kota Damansara pan kiman in Shah Alam lockup ah kibuai pih laitak.\n2. Zam Ngaih Sang (Ngalbual) 19 November 2019 ni-in Kota Damansara pan kiman in Shah Alam lockup ah kibuai pih laitak.\n3. Khup Suan Piang (Suangsang) 19 November 2019 ni-in Kota Damansara pan kiman in Shah Alam lockup ah kibuai pih laitak.\n4. Dal Khan Sing (Ngalbual) 19 November 2019 ni-in Kota Damansara pan kiman in Shah Alam lockup ah kibuai pih laitak.\n5. Thang Lem Muan (Ngalbual) 19 November 2019 ni-in Kota Damansara pan kiman in Shah Alam lockup ah kibuai pih laitak.\n6. Za Lian Sing 19 November 2019 ni-in Kota Damansara pan kiman in Shah Alam lockup ah kibuai pih laitak.\n7. Thang Lian Sum (Tuicinlui) Bangsar anasepna ah Oparasi tawh kiman in Jalan Duta Immigration zum ah kikan sak\n8. Lian Khan Thang (Suanghoih) Bangsar anasepna ah Oparasi tawh kiman in Jalan Duta Immigration zum ah kikan sak\n9. Cin Khaw Thawn (Tuicinlui) Bangsar anasepna ah Oparasi tawh kiman in Jalan Duta Immigration zum ah kikan sak. UN laidal tawi ahih hang UN ah ki report sak.\n10. Mung Kim Khai (Tungzang) Sri Kuching ah kiman in Palik te kiang pan kila khia kik thei.\n1. ZCC Pawlpi RM100\n2. Do Pau RM50\n3. Kam Thawn Thang (Haupi) RM50\n4. Pa Khup (Zomi Sumkhakna) RM50\nPanpihna hongpia khempeuh tungah genzawhloh lungdamna lianpi ZAM pan kong tangko uhhi. Hi bangin I pan khopnate hang in tuni dong a kalsuan zo I hihi. Topa’n Zomite adingin mapang zo semsem dingin thupha hong pia tahen. ZAM ZUM pen nisim 9:00AM-6:00PM sung kihong den hi.\nPrevious: Tedimgam LenNupa ciang, Falamgam pan lampi kito ~ Dr. Dongno\nNext: Tedim lungphona khua 38 pha\nNu hong itna bang ci’n na thuk? ~ Sia Khuppi


timestamp: atn

url: =Jakob steals Isaac’s blessing, Piancilna 27:1-29 | Bibleview\nTedim » Lai Siangtho » Thuciam Lui » » Jakob steals Isaac’s blessing, Piancilna 27:1-29\nJakob Gets Isaac’s Blessing\n27:1 Isaac teekin a mitte maangin khua a muh theih nawnloh ciangin a ta upa zaw Esau samin ama kiangah, ̴Ka tapa aw,̵ a ci hi. Amah in dawngin, ̴Hiah om ing,̵ a ci hi.\n2 Amah in, ̴En in, kei ka teek hi. Ka sih ding hun ka thei kei hi.\n3 Tua ahih ciangin tu-in, na hiamte ahi na thallawng leh na thal la in la, gamlakah pai-in kei-a’ dingin sa va beng in.\n4 Ka sih ma-in nang thupha kong piak theihna dingin kei’ duh bangin an lim hong bawl in la, ka nek dingin hong paipih in,̵ a ci hi.\n5 Isaac in a tapa Esau a hopih laitakin Rebekah in na ngaisim hi. Sa bengin a ciahpih dingin Esau gamlakah a kuan ciangin,\n6 Rebekah in a tapa Jakob kiangah, ̴Na sanggampa Esau’ tungah na pa’ thugen ka za a,\n7 Ka sih ma-in Topa’ mai-ah nang thupha kong piak theihna dingin ka nek dingin na sa matsa hong paipih in la, kei-a’ dingin an lim hong bawl in,̱ ci hi.\n8 Tua ahih ciangin tu-in ka ta aw, kong thupiak bangin gamta in.\n9 Ama duh bangin na pa-a’ dingin an lim ka bawl theihna dingin keelhon lakah va pai in la keelno a hoih nih hong paipih in\n10 Na pa in a sih ma-in nang thupha hong piak theihna dingin a nek dingin na pa kiangah na va paipih ding hi,̵ a ci hi.\n11 Ahih hangin Jakob in a nu Rebekah kiangah, ̴En in, ka sanggampa Esau pen mulnei mi hi a, kei pen cineel mi ka hi hi.\n12 Ka pa in kei hong lawngkha leh, amah in ka khemna hong thei ding a, kei’ tungah thupha hiloin samsiatna hong tung zawsop ding hi,̵ a ci hi.\n13 A nu in ama kiangah, ̴Nangma thuak ding samsiatna kei tungah hong tung ta hen, ka ta aw; ka thu hong mangpeuh inla, pai-in keelnote kei’ kiangah hong puak in,̵ a ci hi.\n14 Tua ahih ciangin amah pai-in keelnote va la-in a nu kiangah paipih a, a pa’ duh bangin a nu in an lim a bawl hi.\n15 Tua ciangin Rebekah in inn-a a kep, ama ta upa zaw Esau’ puan hoihpente la-in a ta nauzaw Jakob a silhsak hi.\n16 Amah in keelnote’ vun ama khut tung leh a neelna mun a ngawng sanah silhsak a,\n17 a bawlsa meh lim leh an a tapa Jakob a pia hi.\n18 Tua ahih ciangin a pa’ kiangah amah pai a, ̴Ka pa aw,̵ a ci hi. Amah in, ̴Hiah om ing, ka ta aw; kua na hi hiam?̴ a ci hi.\n19 Jakob in a pa kiangah, ̴Na ta upa zaw Esau ka hi hi. Nong gen bangin ka hih khin hi. Kei thupha nong piak theihna dingin tu-in tuto in la ka sa matsa ne in,̵ a ci hi.\n20 Ahih hangin Isaac in a tapa’ kiangah, ̴Ka ta aw, bangcia hong hici manlan’ pak na hi hiam?̵ a ci hi. Amah in dawngin, ̴ Topa nangma Pasian in kei hong tuahpha sak hi,̵ a ci hi. Tua ciangin Isaac in Jakob kiangah,\n21 Ka ta aw, ka ta Esau taktak na hi hiam, na hi kei hiam kong lawn’ theihna dingin ka nai-ah hong pai in,̵ a ci hi.\n22 Tua ciangin a pa Isaac’ kiangah Jakob pai a, amah lawngin, ̴A aw, Jakob’ aw hi, ahih hangin a khutte, Esau’ khut hi,̵ a ci hi.\n23 A khutte in a sanggampa Esau’ khut bangin mul nei ahih manin amah in theilo hi. Tua ahih ciangin amah in thupha pia dingin kithawi a,\n24 Ka ta Esau taktak na hi hiam?̵ ci-in dongkik hi. Amah in dawngin, ̴Ka hi hi,̵ a ci hi.\n25 Tua ciangin amah in, ̴Ka tapa nangma sa matsa ne-in thupha kong piak theihna dingin ka kiangah hong paipih in,̵ a ci hi. Tua ahih ciangin amah in a kiangah paipih a, amah in a ne hi. Amah in leenggahzu paipihin, amah in a dawn hi.\n26 Tua ciangin a pa Isaac in ama kiangah, ̴Ka kiangah hong pai in la hong nam in, ka ta aw,̵ a ci hi.\n27 Tua ahih ciangin amah a nai-ah hong pai-in a pa a nam hi. Amah in a puan gimnamte nam a, amah thupha pia-in, ̴En in, ka tapa’ gimnam pen Topa in thupha a piak gamlak gimnam tawh kibang!\n28 Pasian in na tungah vantung daitui hong pia hen la, na lote hoihsak ta hen. An leh leenggahzu tampi hong pia ta hen.\n29 in nangma na hong sem hen la, minamte na mai-ah hong kun ta uh hen. Na sanggamte’ tungah topa hi in la, na sanggamte’ suanlekhakte, na mai-ah hong kun uh hen. Nang hong samsia peuhmah in samsiatna ngah hen la, thupha hong pia peuhmah in thupha ngah ta hen,̵ a ci hi.\nAlso read: Genesis 48:1-49:28.


url: =TOP 10 Kuala Rompin, Pahang Fishing Charters (with Reviews) | GetMyBoat\nFind The best fishing charters near Kuala Rompin, Pahang.\nPlan your trip with the GetMyBoat Kuala Rompin Fishing Guide.\nBandar Baru RompinPowerboats\nBandar Baru RompinEvents\nKampung Pulau LangFishing\nKampung Sepakat TimurPowerboats\nBoating Guide - Kuala Rompin Fishing\nGetMyBoat has 15 listings for Fishing experiences in Kuala Rompin.\nSearch Kuala Rompin


url: =Aug. 21, 2021 ~ MUC\nAdmin 3:06:00 PM Articles, Offertory Reading Zomi\nJohn Andrews in na khempeuhah Pasian a masak manin\nJohn Andrews in siamna nei khat hi-in neih le lamh hau, huzaap nei mahmah khat hi. Leitung nopsak nading sangin Pasian masak zaw ahih manin “ Tulai Thuman” nasepna-ah kipiakkhiatna tawh nasem hi. Ama nunzia i etteh ding tampi om hi.\nJohn Andrews siamna tuamtuam nei hi. Kum 13 a phakin kikhelin Jesuh Honpa-in sang hi. A neutung a kipan Lai Siangtho itin amah leh amah in hanciam tawmin Greek, Hebrew leh Latin sin hi. Sabbath thuman amuh ciangnin hih thuman hilh ding hanciam hi.\nSeventh-day Adventist Pawlpi upna guipite kaikhopna nei hi. Pasian masak ahih manin a siamnate a cianlai pawlpi aa ding leh genkholhna thute pulaak kawikawi hi. Pawlpi in Europe gamah missionary dingin amah paisak hi. A zi in nusia taleh Pasian sapna nial lo-in Europe gamah va pai hi. Gentheihna, natna thuak ding kihta lo hi. Bang bang hamsatna om taleh mainawt hi.\n1874 kum ciangin a tate nih Charles leh Mary tawh Europe gamah hong pai uh hi. A tate in mi tampi pahtak ngahin Switzerland ah laihawm tuamtuam endiksepna, laitei-na leh leitung mun tuamtuamah missionary journal, Les Signes des Temps—The Signs\nof the Times, cih hawmkhia hi.\n1878 kum ciangin John Andrews in Mary tawh General Conference khawmpi vasiim a, Mary in awm nat nei ahih manin Battle Creek zato ah va kilak uh a, TB nei hi sam lo hi. Amah kia bek Europe ah om in a pa Charles laikhak gelh a, “I kikhen hun pen tomno khat sungin hong bei ding a, a sawt lo-in i kimu kik ding hi; tua hi-in lungkia kei in. Thungetna ah ka hong phawk hi, ci-in lai kikhak uh hi.\nJohn Andrews in Mary lupna gei-ah cina khoi-in om a, kum 17 a phakin a pa nusia hi. Tua khit ciangin Andrews in Europe ah va pai kik hi. Amah zong a sawt lo-in TB natna tawh si hi.\nJohn Andrews pen Adventist pawlpi sungah mipil masa khat hi. Ama nasepna hangin pawlpi nasepna in tangzai mahmah hi. Tu-in SDA pawlpi in gam 207 valah om a, pawlpi 162000 val pha hi. John Andrews nasepna hangin lungdamna lian hi. Tua bangin nasep lianpipi a sep theihna a hangin na khempeuhah Pasian masak tawntung hi.


url: =Peter Masa 4 | Siantongluan.net\nPeter Masa 4\nPeter Masa 4 |\nKhrih in ama pumpi-in thuak ahih manin note in zong tua bang lungsim mah nei-in na kithakhauhsak ding uh ahi hi. Bang hang hiam cih leh pumpi-in a thuak mite peuhmah, mawhna tawh kisawhkha nawnlo uh hi.\nTua ahih manin tu-a kipanin na leitung nuntak sung uh mihingte deihna bangin gamta loin Pasian deihna bangin na gamtat ding uh ahi hi.\nA beisa hunah dawibiate gamtat bangin a hoihkhop khat na gamta khinta uh a, a kilawm loin gamtatna, hukna lanna, zunekna, uangtatna, zukham luatna leh a muhdahhuai milim biakna-in na hun uh na beisak uh hi.\nTu-in note in dawibiate pawlpih nawnloin ut utin na phengtat loh uh ciangin lamdangsa-in note hong kosia uh hi.\nAhi zongin amaute in a site leh a hingte thu a khen dingin a om Pasian mai-ah thudotna thuak ding uh hi.\nTua thu hang mahin, midang khempeuh thu a khen mah bangin a leitung nuntakna uhah Pasian in thu a khen khit tei hangin kha nuntakna-ah Pasian mah bangin a nuntak theihna dingun mi sisate kiangah Khrih in Lungdamna Thu a hilh ahi hi.\nNa khempeuh a beina ding hun hong naita hi. Nomau pumpi ki-uktawm thei-in pilvang un la, hoihtakin thu a ngen thei-in om ta un.\nItna in mawhna tampi khuhcip thei ahih manin lungsim takpi tawh khatlekhat ki-it ding thupi ngaihsut pha pen un.\nKhatlekhat maitaii takin zinleleeng na kido un.\nPasian piak na a zatsiamte bangin Pasian kiang panin na ngah uh nate, midangte phattuamna dingin na zang un.\nMinthanna leh vangliatna a nei tawntung Pasian in Jesuh Khrih hangin thu khempeuhah phatna a ngahtheihna dingin thuhilhte in Pasian thu na hilh un la, na a semte in Pasian piak thahatna tawh na sem un. Amen.\nKa itte aw, note upna hong kize-etna-in gimna haksate na thuak manun a thu lamdangpi-in ngaihsun kei un la, na lungkham ngaihsut kei un.\nTua bangin Khrih tawh thuakkhawm le uh cin ama minthanna hong kilat ciangin note lungdam mahmah ding na hih manun, tua banga na thuakna uhah na lungdamzaw un.\nKhrih nungzui hihna hangin mite kosiatna na thuak uh leh note sungah a minthang Kha Siangtho ahi Pasian Kha Siangtho hong om ahihna lim ahih manin a hampha mahmah na hi uh hi.\nAhi zongin mi thahna, guktakna, gamtat khialhna, leh thusia bawlna hangin gimna a thuakte na hikha kei un.\nAhi zongin Khristian hihna hangin gimna na thuak uh leh kuamah in maizum ngaihsut kei un la, Khrih min hangin na thuak manun Pasian tungah na lungdam un.\nTu-in thukhen kipat hunding hong tungta-in Pasian mi eite tungah hong kipan ahih leh Pasian kiang panin hong pai Lungdamna Thu a umlo mite-a dingin bangzahin lungkhamhuai ding ahi hiam?\nLai Siangtho in, "Mi hoihte kihonkhia zo liailiai bek ahih leh Pasian a umlo mawhnei mite bang suak ding ahi hiam?" na ci hi.\nTua ahih ciangin Pasian deihna bangin gimna a thuak mite gamtat hoihin, a kamciam a tangtungsak tawntung hong Piangsakpa muangin ama khutsungah a ki-ap ding uh ahi hi.\nTedim Lai Siangtho / Laibu: Peter Masa 4


url: =Global Buanli Family: Tulaai Leitung Thuthang Tuamtuam Updates Feb 20,2014\nTulaai Leitung Thuthang Tuamtuam Updates Feb 20,2014\n· Kawlgam palik te mipi hon omkhawm khenkhap danding pilna EU palik te in Yangon khuapi Pinmana a om Tatzin 8 te Feb 20,2014 ni in nasiatak in kisinsak in Kawlgam palik ten hoh tha ngah mahmah civang lak hi.\n· Kum 60 sung vilvel Korea gaal hang a sak leh khang ah akikhen thang Korea Innkuan te langnih kumpi te vaaihawm sakna tawh Feb 20,2014 ni in N Korea gam Mount Kumgang tawlngakna mun ah kimu khawm uhhi. Hih kimuh khopna ah Korea gam khanglam pan mi 82, Korea gam saklam pan mi 180 kimu thei in khat leh khat zinpaak kipuak kawm, Innkuan man te kilak in kikah zaihziah uhhi.\n· Ukraine gam kumpi langpang lungphona nei mipi te leh kumpi lam kilemna thuhoih neikhinta hi ci in President Viktor Yanukovych in ataangkokhit phet Feb 20,2014 ni in Buaina lianpi piang ah atawmpeen mi 17 sikik leuleu uhhi.\n· USA gam Mississippi state sung Myrick khuasung a om Freedom Baptist Church anuai dawl ah Feb 20,2014 ni in zanlam in khangno sitset 80 Pasian phat in adian ziahziah laaitak un kici a mi 30 liam in zato kipuak uhhi.\nPosted by Thang Khawm Pauzomi at 2:21 AM


url: =Fingerprint Proof Stainless Steel Appliances Stainless Steel Ftu171x7 Smeg 50s Retro Style 261 Cu Ft French Door Refrigerator Fingerprint Proof Smeg Built In Dishwasherfingerprint Proof Stainless Steel Smeg Built In Dishwasherfingerprint Proof Stainless Steelstux – instantcms.info\nfingerprint proof stainless steel appliances stainless steel ftu171x7 smeg 50s retro style 261 cu ft french door refrigerator fingerprint proof smeg built in dishwasherfingerprint proof stainless steel smeg built in dishwasherfingerprint proof stainless steelstux.\nfingerprint free stainless steel appliances freestanding fingerprint free stainless steel appliances fingerprint free stainless steel appliances bout appliance stores fingerprint proof stainless , frigidaire gallery black stainless steel appliances connection a beautiful new look with the same easyto clean fingerprintresistant finish introducing the new frigidaire gallery smudgeproof black stainless steel , maytag cu ft top freezer refrigerator smudgeproof ft top freezer refrigerator smudgeproof stainless steel pcrichardcom mrtfffz, trash can home depot metal kitchen fingerprint proof stainless steel trash can home depot metal kitchen fingerprint proof stainless steel semi round vintage cans white depo, scu in by smeg in glenside pa cm approx evolution cm approx evolution electric multifunction oven polished fingerprint proof stainless, maytag mbffez inch bottomfreezer refrigerator with cu maytag mbffez fingerprint resistant stainless steel , smudge proof stainless steel kitchen appliances fingerprint smudge proof stainless steel kitchen appliances fingerprint , smudge proof side by refrigerator stainless steel refrigerators best smudge proof stainless steel appliances how to make refrigerator refriger , smudgeproof refrigerators appliances the home depot side by side refrigerator in fingerprint resistant stainless steel , fingerprint proof stainless steel appliances neoraminfo fingerprint proof stainless steel appliances smudge proof stainless steel appliances appliance paint stainless steel appliances s, smudge proof refrigerators smudge proof stainless steel appliances smudge proof refrigerators inch counter .\nPosted on 06/19/2019 07:29:42 am Full size fingerprint-proof-stainless-steel-appliances-stainless-steel-ftu171x7-smeg-50s-retro-style-261-cu-ft-french-door-refrigerator-fingerprint-proof-smeg-built-in-dishwasherfingerprint-proof.jpg


url: =Zomi Nam Ni – Sia Pauno – Zomi Agape Church Inc\nZomi Nam Ni – Sia Pauno\nZomi Agape Church Inc > Zomi Agape Church Blog > Agape Digest > AD03 > Zomi Nam Ni – Sia Pauno\nFebruary 21, 2022 by Super Admin AD03, Agape Digest, Theihhuai tuamtuam\nZomi Nam Ni thu I gen ding ciangin tua ni anei Zomi Namte thu tawm genmasa lo-in a Ni thukia tawh vuicing theilo hi. Cope Topa in Zolai hong bawlsak masiah Zomite in lai neilo I hih manin I tangthu a kikamgen(Oral) vive leh lai anei namdangte(eg. Kawlte, Mangkangte etc.) in amau hong lawhna leh muhna bangin ana ciamtehna uh omsunte bulphuh I tangthu kisut ahih man in gendan a kibanglo zong omthei zeuhzeuh hi.\nZomite pusuah cilna\nZomite pen Sen gam, Tibet pan in 3000-2000 BC kim in Kawlgam lut in irrawati gun leh Chindwin gun kuamteng ah na teng uh hi. Tua pan in Kawlpi (Khawlpi) ah, tua pan in Ciimnuai ah, Ciimnuai pan in mun tuamtuam ah kikhenthang I hi hi.\nMangkang kumpi hong khan masiah Zomite mi namdang khatpeuh ukna nuai-ah a-omngeilo, ei gam ei leitang tungah ei le ei a ki-uk, a suakta minam I hi hi. 1885 kum Kawltein Mangkang gal lel uh a, British khut sung tungin, India uk sungah kikoih hi. Tuakhit ciangin Zogam hong simleuleu uha, 1893 kum in Tonzang Innpite man in Rangoon puak uh hi. 1895 kum a kipan in gamkek British-te khutnuai kitung hi. Mangkang kumpi in 1896 kum a kipan Kamhau upadi kici Chin Hill Regulation Acts bawl uha, Ukpite tungtawn in Kamhau Upadi tawh ei le ei hong ki-uk tuam sak uh hi. 1917 kum in Zomi galkap 1033 te in Piantit (Germany) ah Mangkang kumpi gal huh in na kuan uh hi. 1937 kum in Mangkang kumpi in India gam sung pan in Kawlgam ki-ukna tuam(a crown colony) in khenkhia uh a, Zogam phelnih kisuah in India le Kawlgam ah Zomite I kikhen kha hi.\nKawlgam Zomite le Kawlgam Mangkang ukna sung a om minam tuamtuamte in 1947 Feb. 12 ni in Kawlte tawh suahtakna lakkhop ding thukimna Pinlong Agreement bawl uh a, tua hangin akipawlkhawm gam (Union of Burma)hong piang hi. 1948 Jan. 4 ni in Mangkangte tungpan Kawlte tawh suahtakna (Independent) I lakhawm a, Kawlgam I suak hi.\nZomi Nam Ni hong pianna\nZogam pen asuakta gamkhat hita ahihna dung zui in bangci kalsuan a, kibangci uk ding cihtawh kisai Zogam amunmun pan makaite 1948 Feb. 20 ni in Falam ah kikupna na nei uh a, mipi thuneihna Dimukrisi tawh ki uk dingin na thukim uh hi. Tua ni pen 1950 Oct. 09 ni in Chin Affair Council in , “Zomi Nam Ni” in ciapteh uh a kumpi zumkhak (National Holiday) ni hisak uh hi.\nPawlkhatte in Feb. 20 ni Zomi Nam Ni pen Ukpite thuneihna kibeisak ni, agen uh a tua tawh kisailo hi. Mangkang kumpi in suahtakna hong piak ding ciangin Ukpi ngeina zong beisak in amau khut nuai pan gam uksawn Ukpi khempeuh zong compensation (zawzi) pia uh hi. Ukpi ngeina abeisak pen Mangkang kumpi hi-a, Zomi nam Ni pen a suakta minam I hihna tawh kizui in Democracy tawh kalsuan ding kithukim ni a hi hi.\nZomi tangthu sungah Hunpi 3 om a, tuate in; 1. Mangkang hunma-in ei gam ei leitang tungah ei le ei ki-uk a suahta (free/ independent) minam I hi hi. 2. 1895 pan Mangkang khutnuai I tunga, sal ( slave ) I suak hi. 3. 1947 pan Kawlte tawh liangko kikim dingin suahtakna I lakhawm a, 1947 Feb.20 ni in Democracy tawh kalsuan ding thukim himah le hang netcip, gakcip(bound) in ki-om hi. Mangkang kumpi khutnuai I tun a kipan I saltan zawh kum 127 cingta hi.\n2022 Feb,20 ni Zomi Nam Ni ah I kipawksak nop thu-in, Zomite pen midangte mah bangin gam le lei nei in ei le ei a ki-uk minamte I hih banah ki-uk cipna adeihlo, 1947 laipek in Democracy atelkhinte I hih lam kiphawk kiksak nuam hi hang. Abeisa I hihnate lungngai kik in I lunggulh suahtakna leh mimal hamphatna ahilo minam hamphatnate I ngahna dingin thungen in mapang ciat ni.\nAgape Digest, Agape Digest 003, Sia Pauno


url: =DASSK le mipi kimuhna ~ Lian Tuang :: ZOMI DAILY\nDASSK le mipi kimuhna ~ Lian Tuang\nposted on 25 February 2020 at 9:27 pm Lomkholna: Liantuang, News, Zomi\n19 Febuary 2020 ni Tonzang khuapi a State Councellor le mipi kimuh khopna thu tawh kisai muhna tawmno khat gen nuam hang.\nA taktak in gam makai gam lutangpite le mipite kinai tak le kikol takin kimuh theihna pen NLD kumpi hun ciang bekin a om pan ahihna I theihsa tek ahi hi. Hih pen a lungdam huai mahmah khantohna lianpi ahi hi.\nTonzang khawmpi ah zong thuneite thusunna banah mipi lam pan thudotna zong hoih tak ki honga, kidong ziahziah kigen ziahziah in thupi mahmah hi. A kidong thute zong thupi thei mahmah a, a kisam le a kul vive teng mah ahi hi.\nDotna sungah kidong limlim dingin ka lamet mahmah thu nih khawng om a, ahih zongin tua thute ong gingkhia mel lo ahih manin ka lung khat nuam mawk pong hi.\nTua thunihte in\n1)Chin state budget hawmna le khantohna lam nasepnate ah, Tedim Tonzang Cikha in midangte ngah zah a lang i lang nangawn I ngah zawh lohna thu ( mi ngah zah ngah ding cihna hi loin, ei ngah dinga kilawm zah ngahna ding )\n2)I gam sungah ong pemta pak / ong lengla meiteite in gammite ong thusim het loin amau ut bangin gamta in sungtum pusuak ahihna thu\nHih thu nih pen ei sung tengah I buaipih mahmah le i zakzak sa thu vive ahih manin gam lutangpite kiangah lunggulhna deihna kigen hamtang dingin a lamen ka hi hi. Bang hang cihleh hih bangin suakta tak le kikol takin gen theih dot theih nading hun manpha pen om mengmeng het lo ding cih pen i theihkim ciat ahi hi.\nMipi lam pan gelna hanciamna om gige ahih hangin thunei lam pan dalna khaktanna khat peuh om ai tam maw ahih keileh ei mipi mahmah in tua dan thute thupi sa khollo zaw maw, ahih keileh phawk kha vat lo maw ka cici hi.\nBudget zekzia tawh kisai in NLD kumpi hun, Chin state budget zekzia a huampi in I et ciangin policy le planning tawh pai tangtang kholloin a phul zo, a vil zo peuh in a sawkgawp pian tawh kibang hi. Tua ahih manin hih bangin bangmah I ngah mel loh pen thu dangpi na hi loin ei ma siam lahna peuh zong a na hi gige veve mai tam maw ka cici hi.\nTu ni ciangciang Tedim Tonzang Cikha in I ngah sunsun budget le hamphatnate pen a thutuam dang bangmah om loin a kitanghawm teng ciang hi zaw hi.\nTua bang limliam kawmkal pan hih bangin kumpi budget zekna le thuneihna lamah lamah I lawhcin kholloh pen minam vai khawng sa lailai lehang kilawm ka sa hi.\nAtaktak in hih bangin i veng i pam tawh kitel khial dekdek in, sepna bawlnate ah i lawhcin theih melloh pen minam vai na hi khin sam loin Quality neih le neihloh khawngin zong thu tampi na genzaw leh kilawm ka sa hi.\nQuality thu I gen ciangin kei mahmah a kipan, mipi numei naupang banah MP le kumpi thuneite dong a ci nuam ihi hi. Tua banah khat le khat khut kilenin mapanna sepkhopsiamna le kizahtaksiamna zong a ci nuam ihi hi. Lian Tuang\nPrevious: Tedim aa Zatui zangin sihvai kiphawkthak ding\nNext: Leitung a patausak Corona Virus ~ Cin Khaw Mung\nZAM Thupuak :: 08 Apr 18 (HEI pan sapna)\nMi nih pilna kidem ~ Job Cinpi\nYangon hawhna (Nov 23-December 3, 2017) ~ Dr. Ngul Khan Pau


url: = Duengyan rhing nah na hmuh coeng aa?\nOl dawt nah: "Duengyan rhing nah na hmuh coeng aa?"\nOl leh nah: Duengyam rhing nah long puei Baibol loh a cim ca lah i cang puei. Pathen ka hmai ah ka tholh ti “Thlang pueng pa tholh uh dong ah Pathen Boei lel nah a phu a tlak sak.” Thlang rhing kah sai hno pueng pa loh Pathen ko a thae sak, thlang rhing kah thoelh na hih a hnuk khoem bel ah Pathen ko a ka thei sak kung lah a om dueng much lah Pathen thil toek nah i so ah a ka tlak sak kung hnolah om. “ Thalh phu tah duek nah, tidae Pathen lak song tah dueng yan rhing na ni (Rom 6:23).\nTidae, Jesuh krih, tholh a ka sai mueh (1pet 2:22), Pathen ca pa tah thlang rhing lah coeng (Jn 1:1,14) tih i mami kah tholh yoeng lah duek. Pathen loh a lungvat nah hitakoel ah a tueng sak: “ Imami tholh ca lah i om li vaeng ah krih tah mami ham lah duek” (Rom 5:8). Krih tah thing lam tah dong ah duek (Jn 19:31-42) tih, mamiloh i ueh ham kai ueh lah om coeng(2 Kor 5:21). Duek nalang kah a thum hnil ah koep tho tih (1 kor 15:1-4). Tholh neh duek nah so ah taa nah a tueng sak. “ krih duek tih a tho koep narhang neh, alel koek rhel na neh a ka rhing ngaiuep na thung ah koep i hring sak coeng” (1 pet 1:3).\nKrih loh a sai hno phil tom tuh tang nah natah kopoek tho naneh Pathen bel ah mael uh loeh (Acts 3:19). Kri tah i mami kah tholh zueng lah thing lam tah dong ah duek ti tuh na tang nah ah tah tholh ngaithoem lah na om natih dueng yan hing nah duel pack la om, a capa ka tang nah philtom tah dueh voel mah pah dueng yan rhing nah a hmuh a ni (Jn 3:16). “ Jesuh tah Boei ni ti lah nak na neh na pang puei tih, krih tah Pathen loh duek nathung lang kah koep atho sak ti lah nathil lung thung ah na tang nah ah tah loeih lah na om eh ni (Rom 10:9). Krih amah loh a sai tang tae i tang nah tuni dueng yan rhing nah long puei dueng lah ka om. “Tang nah, rhel nah rhaug neh tlal ca lah na om, namal ni kah sai kai nadong ah moenih hi hih Pathen kah lak song ni tudong ah aatakoep thlang khoh hi dong ah pomsang boeh seh (Eph 2:8-9).\nJesuh krih tah a ka tlal kung tilah tang na ham nangaih ah tah. Koel hil ah hlana cam thai. Krih natang nah tu loh ni nang i loeih sak. Hi kah hla cam hih krih na tang nah tuh Pathen taeng ah tueng sak na lah om tih, nang loeih nah a ka paek kung Pathen taeng ah uem eil thui na ni. “ Pathen hang kah hmai ah ka tholh dong ah tholh phu ka duek ham om ti hih ka ming, ti dae Jesuh krih tah kai zueng lah duek tih krihkatang na rhang neh kai tah tholh ngai thoem lah ka om coeng. Rhel nah, tholh ngai thoem nah neh dueng yan rhing nah nal paek so ah cal lah ka uem Na ming ka thang pom! Amen!


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names Rent Stabilization Association of New York City ✖Remove constraint Names: Rent Stabilization Association of New York City


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: =GI Chain Link Fencing Manufacturers in Aizawl\nCHAIN LINK leading Manufacturer & Supplier in Aizawl – MAA TARA ENGINEERS, offering turnkey solutions in Aizawl, High-Quality Distributor of Chainlink Fencing in Aizawl, Exporter of G.I. Chainlink Fencing in Aizawl, ChainLink Fence Fabric in Aizawl. Chain Link Fencing provides strong, durable and flexible construction. The closely spaced diamond mesh construction gives your fence linear strength and springy texture to protect animals from injury and prevent predators from entering your premises


url: =November 6 | An leh meh tungtawnin Gospel thupuak ~ MUC\nNovember 6 | An leh meh tungtawnin Gospel thupuak\nAdmin 8:20:00 PM Articles, MISSION NEWS\nAn leh meh tungtawnin Gospel thupuak\nJAPAN | November 6\nSara in Sabbath hong tungsial in Seventh-day Adventist biakinn ah kikhawm hi. Ahi zongin amah pen SDA thu-um mi hi lo hi .A innkuanpihte Adventist hi lo uh hi. A innkuan sungah KHristian upna a nei kuamah om lo hi.\nBanghanga Sara in Sabbath ni sial in va kikhawm hiam cih leh biakinn ah naupangte nek ding a tuamtuam kihawm ahih manin tua nate a nek nop manin vakikhawm hi. Kum 14 pha pan Sara in Sushi limsa mahmah hi. A diakdiakin Sabbath ni-a biakinn ah kipia an leh meh limsa diak hi. Hih annamte Japante in duh mahmah uh hi. Suun an nek khit ciangin Sara in Lai Siangtho tangthu kigen ngai-in, lasakna zaknopsa mahmah hi.\nSara in kum 6 a phak a kipan Adventist biakinn ah kikhawm hi. Amah pen a nu bek tawh om a, ahi zongin biakinn ah kipia ante in cidamna tawh kituak an vive ahih manin a nuta un cidam mahmah uh hi. Sara leh a nu-in tau uh hi. Japan gam in gam hau khat hi. Annek tui dawn kicing takin nei uh hi. Ahi zongin leitung khuahun paizia zui-in anei leh a nei lo kilamdang mahmah uh hi. A nei lote in nek ding nei lo liangin cimawh hi sam lo uh hi. Inn sung vanzat kicingtakin nei zo veve uh hi. Nektawm zong tate in mihaute tate ban zo lo uh hi. Japan mi 7 lakh mi khat a zawngin kiciamteh hi. Sara leh a pi zong mizawng sungah kihel uh hi. A zawng nule pa in a tate uh annek tui dawn gina pia zo lo hi; sangtuah khit ciangin kimawlna leh music cihte sinsak zo lo uh hi. Mizawng nulepate in a tate uh homework (innlaite) bawlpih hun nei lo uh hi. Mihaute tate bangin laihilh ding mi cial zo lo uh hi.\nSeventh-day Adventist pawlpi mite in a hau lah hi lo a zawng lah hi lo, a lai hawl innkuan hi ciat uh hi. Tua hangin Sabbath ni ciangin kikhawm mite adingin annek tuidawn a vaihawmsak thei uh hi.\nKashiwa khuapi sungah milip 410,000 teng uh hi. Tokyo khuapi sung om mite in Kashiwa khua mite huh ding vaihawm uh hi. Naupang 10- 30 kikal in Sabbath nisial in nektheih an pia zo uh hi.\nSara in biakinn hong paicilin a maizum hi. Naupang dangte tawh kimawl ngam lo hi. Ahi zongin biakinn pan a kipia ante limsa-in Lai Siangtho tangthute kimawlna nuamsa mahmah hi. Sabbath khat khit Sabbath khat kikhawmin hong pai den hi.\nA gol khit ciangin Sara in naupang a neu zaw deuhte makaih thei hi. Khal sung in camp nei uh a, hih mun panin Jesuh tungah a nuntakna kipia dingin a khensat hi. Hih thu a nu tungah a gen ciangin a nu lungkim lo hi. A nu in a gol zawk deuh ciangin tui kiphum pan in. Tu-in naupang lua lai teh, ci hi.\nSara tui kiphum nadingin kum 5, 6 bang a ngak kullai ding hi. Japan gamah kum 18 ma-in nu le pa ukna nuai-ah omlai uh a, amau ut thu tawh bangmah sem thei lo ding cih gam thukhun nei uh hi.Sara in kum 14 phapan hi. Sara tui kiphum nai lo ding cih a theih uh ciangin pawlpi mite dah uh hi. A nu phalnai lohna thu lamdang ngaihsut lo uh hi. Khristian hi lo khat in tua bang lungsim puak a nei ngei-na hi, cihsan uh hi.\nSara leh a nu adingin thungetna na neihsak un. Kashiwa Seventh-day Adventist Pawlpi ah a kikhawm naupangte in thuman thei-in Jesuh Khrih Honpa-in a san theih nadingun zong thungetsak ni.\nTu quarter Sabbath 13na sumpi in Japan gam kipuak ding a, pawlpi nasepna a panpih ding hi.


url: =Papite’ theih dinga kilawm (1) :: ZOMI DAILY\nposted on 1 February 2016 at 11:40 am Lomkholna: DavidTuang, News\nInn sung pa a na om khit ciangin, bangmah pi na hi kei phial zongin, na zi/tate’ muanpen leh lametpen nahih manin, zingvai hawm dan siam a, zi leh tate’ muan leh lamet mah bangin, Pa hoih khat suah zawh nading na hanciam det ding ahi hi.\nNa zi, na tate pen khut leh khe zangh a, vuakvuak dinga na neih hilo a, ahoih lohna uh a om leh dam taka thuhilh hiathiat a, Pasian deihna tawh kituakin na pattah zawh nadingin na hanciam det ding hizaw hi.\nZite pen, thanem baih in khasia baih thei uh ahih manin, hopih dan siam a, it bawl mahmah ding ahi hi. Leitungah numei tampitak om ahi phial zongin, tua na tenpih na zi zaha nang hong it zo taktak ding numei om tuan lo ding hi.\nPrevious: Gainesville ~ Hau Za Cin\nNext: Up ding thu “bek” kisam lai


url: =Lia leh Taangte'n FB/internet Holim kawm-in\nKa' FB-a ka' khah a save khia theilo ci-in hong kingetna tungtawn-in hongkhak leuleu pak-ing; alungluutlo te-in hongna delete sakkhian-un, ci-in hongngen-ing.\nLia leh Taangte-in FB Holim kawm-in I' Zolaai nana veelzeel vevua!\nLaimalpa Kithuap Kammalte\nLaaimalpa kithuap kammal cihciang-in laimal aw-nih asuak kammal khat-pen akibang laimalpa-tawh akipante cihna ahihi.\n* [Laaimalnu-tawh kipan-a kammal kithuap ‘a’ –tawh kipan nihte: aai-am: cih nading theilo, amcip, lungbuaigawp.\naai-awh: taángmi – mi khat, mipawl khat, khua, gam cihte khatpeuh’ taáng-a mapang, thugen, lasa khatpeuh]\nbaaibek: vakhu’ sang-a aneuzaw, kawlgiit’ sang-a alianzaw, amul vom, zou anei, ataw-mul asan sitset vasa ahihi.\nbaanbul: baan leh liangko akizopna bulpiteng.\nbawibawl: thupilo tak-a bawl, mawhpuak zawh napeuh-a bawlziau.\nbawlbei: cih nading om nawnlo, ahibangbang lungkimding himaita.\nbawngbung: sawtpi akikeem theiding-in daalbung sung-ah akiguang bawngsa ahihi. Bawng sabung-zong kici-hi.\nbebung: sawtpi akikeem theiding-in daalbung sung-ah akiguang be ahihi.\nbelhbaang: citak-in muanhuai-a, belhtaak.\nbengbul: bilbul, bil phungteng.\nbikbek: kip tak-in, kho tak-in. Lpd: leencip bikbek, kimat bikbek, cbt.\nbilbah: adiak-in numeite-in abil-uh vut-in kizep nading-a abat-uh kham, nguun, sumngo, siikngo, cbt.\nbilbul: [heh kampau] bil phungteng, bil kiimteng.\nbokbawn: (Vaangteh) mantaa; gahneek mehgah namkhat\nbombi: kawng nuaisiah akituamna puan hi-a, pheituam-zong kici-hi.\nbuhbeel: buh huanna beel, adiak-in daatmei-tawh akihuanna beel ahihi.\nbulbaal: gui kician, malmat kician, uptheih nading gui kician.\nbungbu: alulam-pen anuai lam-ah om, atawlam-pen alu lam-ah om; mihing hileh alu leilam-ah, akhete vaanlam-ah om.\ncimcii: thazawm hun ciang-in atak-a a-om lopi, I’ muhna-ah ateé dialdial leeng diamdiam thei-a, tuate “ka’ mit-ah cimcii kaai” kici-hi.\ncikciang: ‘banghun ciang-in’ cihna hi-a, ‘cikciang-in’ zong kici-hi.\nciangciang: ataangpi-in neumuhna ahihkeileh kihtaak lohna kammeizom ahihi. Lpd: Nangte-ciangciang, amaute ciangciang,… I-cih ciang-in I’ laulohna-pen hehna-tawh gawm-a pauna ahihi.Munlak (preposition)-a akizat ciang-in ‘ahuamna’ genna ahihi.\nLpd: “Khanglam pan-in Tui Kaangpi ciangciang, Saklam pan-in Ciau Guun ciangciang-pen Zogam-hi”.\nciilciik: khua khat-tawh akigaaldon mualbawk akilanghpen khat genna ahihi. Laaitui Khua’ciilciik-pen Hiang-awn Khua khung-ah om-a, Laailui Khua’ ciilciik-pen Khua khung-ah om-hi.\ndaaidam (lakam) gamdaai: alungzuanhuai khop-a daai khipkhep.\ndaaideek: apangpi-ah gunvaal/vunvaal nei-a aleengthei thankiik.\ndawhdan: Zomi pupate-in inn alam ciang-in innliim luutpheina veilam teng-ah asaang zawdeuh-a adawhphei sualpeek/singpeekpi.\ndeidan: mimal, beh, khua zuui-a neumuhna-tawh khentuam, tuambawl.\ndeihdaan: nang’ hoihsakdaan, nang’ lungkimdaan, nang’ nopsakdaan.\ndokdawn: leilak-a a-om neektheihloh toktol namkhat.\ndumdee: zaan-a aleeng, meitaang anei leklel ganmii nam khat.\ndualdaap: zianei, kizenlo, thadah, seem lianlianlo.\nF Sillaak (adjective) kammal; fiikfuuk, fengfang, fiufeu,… cihloh F akithuap kammal Zomi paukam-ah omlo cihtheih ahihi.\ngaalgam: tehgen kammal hi-a, hongki langbawlna, hongki muaklohna, hongki gensiatna, hongki muhdahna mun, phualte agenna ahihi.\ngaalgim: kilemlohna zialehtong hongkhan ciang-in kitotding, kigaalbawlna apiang sakthei gamtatluheek hong-om ciang-in “gaalgim nam” kici-a, “kitot nading limte kimu theita” cihna.\ngaalging: thusia khatpeuh hongpian khaakleh alempen-a kaantan zawh nading-a kigingkhol, kisa-khol: gaalginna ~ kisakkholhna.\ngamgi: gam/khua/gamseh khatleh-khat leitang kikhenna kigi.\ngangawh: nopna, dahna khatpeuh-ah akigo ganhing; sagawh-zong kici.\ngango: nopna, dahna khatpeuh-ah sago, sagawhna bawl.\ngawlgeek: ngawng anei sil khatpeuh angawng neu gekgak; angawng aneu mahmah vasa-neu namkhat.\ngogam: sintom lungtom-a, hiamgamh tak-a gamta pahpah, khutzaang.\ngolhguuk: thumaanlo tak-a akipia/akila sumlehpaai.\ngonggaw: pupa’ khanlaai-in acimawh mahmahte-in anbang-a aneek gamsung-a tanghkha-tawh akisuun khaugui-kung namkhat ahihi. Akitot-uh ciang-in “gonggaw tui-zong khamzo takeileng hong simmawh kei-in” kici uhhi. Kongkaw akici pumpi khauhcip-in kitaang theilo-a, thagui akhauhcippak-pen gonggaw-zong kici-hi.\nguhgaw: “gogam”-tawh akibanghi.\ngulhgawng: kamlimlo, thaneilo, gawpgawp.\nguulguu: guulte’ hatang sung pan-a apusuak guutui.\nhaaihuut: ‘husam’-zong akici awmsung damlohna ziak-a hudiikna leh husanna lamdang haksatna natna namkhat.\nhaihaan: akisam khollo thute-ah zahtaak maaizumna-meel theilo-a, genngam, seemngam (ahoihlam hilo-hi).\nhaheeng: hatang tung-a a-om avang ahihkeileh aheeng.\nhelhawt: thusia bawl, adiak-in mi khatpeuh thusia abawl nading naakpi-a tawsawn, tokbuai, tokzau, nawngkaaisak.\nhuanghuang: guu-khauh aneilo miik alian namkhat, adiak-in cingsing lak-ah teeng uh-a, miikbeel-tawh kidang-in cingteh keute-tawh bubawl uhhi. Ameel-pen sandaang hiilhial-a, ciamkha lehang thuuk sesa-a, mehtui-in kizangh thei-hi.\nhuanho: neektheih Asia mite’ huan anteh namkhat hi-a, Zogam-ah vok-an ding-in kinaakzat zaw-hi.\nhuihhuii: mihing, ganhingte’ huihdiikna naakvang leh tuap kikaal-a huii; huii cihciang-in sa ahihkeileh sapuat-tawh akilam, asung avang tuidawl/tuizawl-tawh akisuun khau-nam ahihi. Lpd: sihuii ~ thagui., zunhuii ~ zunthakna leh zunbu kikaal-a tuizawl, cbt.\nhuiihuu: Zogam-a singkung namkhat hi-in, khaugui-tawh kisuun ahihman-in singkung leh khaugui akido hun-in singkung-in zoleh “kei singkung kahihi” ci-in, khaugui-in zoleh “kei khaugui kahihi” ci-in taangthu anei singkung-neem khat ahihi.\nhuiihuut: muuk leh neh avang pumsak kiukeu-in awging bawl. \nhulhuan; ciimsak lo-in ahul-in huan. Ahul-a akihuan ante.\nhuumhaam: thuaklahna-tawh awsaang, kitom; daihna leh thuakzawhna neilo phadeuh, hehna ahihkeileh natna uangtak-a kilanghsak.\nJ Sillaak kammal: jejaw, jeujau, jiikjuuk,.. cihloh J-tawh kammal kithuap Zomi paukam-ah omlo cihtheih ahihi.\nkaaikuut: buh ahihleh at-hun khengta, buhkungte lei-ah kiphah zawpta. Mihing ahihleh lungleen manhiam, dammawh manhiam, zukham manhiam, thadah-a lusuksuk man-hiam khat-a kuuncip. “kuuikuun/kuaikuut”-tawh kisuun\nkaamkeii: [lakam] sahaang.\nkaankiil (lakam) saangkiil: kongvang luutding ciang-in kaan ding-a akikhung singpeek lianpi: pupate’n inn alam ciang-in uino, aknote innsung-ah aluut loh nading-in baangkua-ah khuuktan kiimpawl singpeekpi khungsuk uh-a saangkiil ci uhhi.\nkaankong: [lakam] kong, kongbiang, innkong, kovang.\nkakuut: lohon hun-a ‘pheengphelep’ ci-a ahaam, anlaak khit-a ‘ee-maatee’ ci-a ahaam, musii/muthi nam-khat.\nkamka: muuk leh neh kihal sak-in vang heuhausak.\nkamkaih: adiak-in sakol – deihdeihna-ah akihawl nading-in akam-ah siikkual-tawh vawh-in, atungtuang mi-in aletna/ahawlna khau.\nkamkum: thucin thutang kikumkhawm.\nkawikaih: adiak-in thutang genlo-in thuhoih kimlaai asialam-a laaktheih nading-in hei kawikawi-a gen.\nKawlkam: Kawlte’ paukam, Kawlpau.\nkeelkong: pupate-in inn alam ciang-in gawl-tawh huang uum uh-a, kongvang bawl-in keelkongci uhhi. Innnuai-ah sial leh bawngte khum-uh ahihman-in kongvang tuam khat bawllaai uh-a, tua-pen sialkong ci uhhi.\nkohkang: thumaan ahihlam thei napi-in mang/zuui nuamlo, nial ahihkeileh langpan tentan, ‘ngawngkhauh’-zong kici.\nkongkaw: sisan luanzia maanloh ziak-in khut/khe/pumpi taang theilo-in khauhcip, gawcip. Lpd: sibup kongkaw natna, cbt.\nkuhkal: thu khatpeuh-ah amawkmawk deihlo, thumaan leh citak tak-a seem, ngentel takleh cilgil tak-a bawl: (Sihzaang: thukhelthei teeltaal, ahoihlo lungsim anei).\nkuuikuut: ahidingzah’ sang-in kuunsuk, kikhepsuk, awnsukzaw.\nkhaalkhoh: meima khatpeuh ziak-a pheibul sunglam-ah abawk/atang hongpiang-in ana mahmah-pen.\nkhahkhia: heencipna, thuakna, khumcipna, ukcipna, simmawh bawlsiatna cihte’ sung pan-in suakta-sak, tua siatnate nusia-sak.\nkhaihkhia: deihteng atuam-a laak nading, deihlohteng atuam-a paih nading-in vanzat khatpeuh-tawh tuabang-a bawl.\nkhaikha: mantaa-tawh agah akisuun, agui-a agah antehtheipuam nam-khat; pawlkhat-in tangkha-pen khaikha-hi aci-zong om-hi.\nkhaikhawm: sil, thu khatpeuh phalammanawh-a akhantoh nading seemkhawm, vaaihawmkhawm.\nkhakham (Dim & Sihzaang: thatham): lungsim lamsang thazawmna namkhat hi-a, lungleen khuangaih ziak-in thazaw, kamlimlo, neekding dawnding thadah, sepding bawlding thadah-a thaneemcipna.\nkhamkhii: kham-tawh kibawl khii.\nkhamkhua: [LSt] kham bekbek-tawh akilam khuapi.\nkhangkhaan: thu, vaai khatpeuh ahihna omsa’ sang-a athupi zaw, , alianzaw, ahoihzaw, azaizaw leh amuibunzaw ding-a bawl.\nkhaukhai: pupate-in sing a-at ciang-in, leh khua aphuh-uh ciang-in atang leh asawi etna ding-in khaukhai-in en uhhi. Tua-pen siik bawkbilbel khat khau vawh-in kaaisak lingleng-a, khaukhai ci uhhi.\nkhaukheek: pupate-in pat pan-in khau bawl uh-a, khaukheek ci uhhi.\nkhaukhih: sil khatpeuhpeuh khau-tawh khih: thu lamsang-ah, nang’ uut bangbangbek agen ding-in thuneihna ahihkeileh sumlehpaai zangh-in mi khat na’ thuzawhcipna-zong “khaukhih” kici-hi.\nkhenkhat: avekpi sungpan-in pawlkhat.\nkhekhaap: khe apaina leilak, buanlak, vutlak cbt-ah akilangh khepeek nuai lim; thu lam-ah, thupi nasak mahmah-a, agamtat aluheek na’ ciinleh nang’ tung-ah tua mi’ khekhaap kimu kici-a, nang-pen ama’ khekhaap azuui kici-hi. Lpd: sabet siampipa’ tapa-in sabet hong kiva/siam mahmahleh “apa’ khekhaap zuui” kici-hi.\nkhilkhawm: zomkhawm, thu/sil tuamtuam kizomsak.\nkhimkhua (lakam: ‘muikhua’-zong kici): khua, khuahun; adiak-in asialam, alungzuanhuailam genna-ah kizangh zawdeuh.\nkhingkhai (khinkhaai acizong om): adiak-in apiang khinsa thusia thupha saaikaak-a, guptuam paihtuam, deihkaih omlo tak-a laaisaat ahihkeileh ngaihsun; apiangthei thu lungngai khol-a geel ahihkeileh vaaihawm.\nkhuakhaal: guahtui kang-in, ni asat hunbi sungteng.\nkhuangkhau: khuang aki-kuah nading-a akivawh khau\nkhuhkhiang: annbuuk vanzat, adiak-in Japan Gaallaai-a Zogam hongtung gaalkaapte’ vanzat hi-a, suankaang leh beel, kuangte siin ding-inlah kizanghthei, athallam-in kikoihleh mehkuang, ankuang-a kizanghthei kuang khenei namkhat.\nkhumkham: aleengthei, anamsia mahmah ganmii namkhat.\nkhutkhial: asia thu/sil bawlkhial, liamsuah-kha, susia-kha, siasak-kha.\nlaailak: alaaihawl-a, lamkaal-a, adawn ateeng kikaal.\nlaailaak: teelding thu/sil nih – alangtuak pan-in alemtaangpen ding-in sehna, laakkhawmna.\nlaailam: siamsinna lamsang, laaisinna lamsang.\nlaaileen: khuakhaal hunpat lam-a alaang vasa-neu nam-khat.\nlaaileeng: laaidal ahihkeileh tuipuan leh khauzang neu thuah-a huih lak-ah akikhah kimawlna namkhat.\nlaailet: paukam namkhat-tawh akigelh laai/thu-pen adang paukam namkhat-tawh akhiatna akibang-a gelhkhia kiik.\nlaailung: [lakam] lungsim, ngaihsutna.\nlamlak1: lamkaal, kongzing lak-ah.\nlamlak2: lamhilh, maailam gamtat ziading hilh.\nlawileèng: zaanglo, leicial, leilet lawi zangh-a lokhawh/leikalh nading-a akibawl leèng.\nleenglaai: teenpihnei naailo nungaak ahihkeileh tangvaal.\nleenlaai: nungaak hun, tangvaal hun, thahaat hunsung.\nlehlaak: thu/sil khatpeuh ahiding lam-a lalo, ahiloding lam-a la/mu/seh.\nlehlam: ahilam-tawh akilehngat, akilehbulhlam, ahilolam.\nlehluan: tui/thu/sil khatpeuh aluan loh nading lam-ah luang.\nleilet: tuibuh kiciin nading-a akibawl lo ahihleileh zaanglei/zaanglo.\nliamlou: gua ataak mahmah-tawh akibawl Zomi pupate’ tumtheih namkhat; khau zang-lii kivawh-in guaciàng-neu khat-tawh akitum.\nluailen: Zogam singbawmpaak hoih mahmah nampi khat hi-a, luailen sungvom, luailen sungdup, luailen sungsan cihbang-in nam tampi om-hi.\nlungleeng: a-omlo sil khatpeuh a-om ding-a lunggulh mahmahna-tawh lungsim gim; ngaihna leh deihna-tawh phawk-a lunggim lawh.\nluulee: [Kawlpau Toptawm] kiteiisak mahmah-a angsung azong/azongmi.\nmaaimang: thu/sil khatpeuh khiatna/kimanna neilo-a beimang.\nmaaimawl: maaimial, thusia khatpeuh ziak-a maaizum.\nmaaimial: kisuanna khatpeuh ziak, awilohna khatpeuh ziak-a maaitaii zolo, maainuamlo tak-a om, maaizum.\nmaaimit [lakam ~ mittang]: pumpi tung-a khuamuhna abeem kilkel tang-nihte.\nmaaimom: gamsing sawl lak-ah guunkhau-tawh ateeng, apumpi zawl, akhete asau mahmah, neektheih mompi namkhat.\nmaangmu: gamukte’ tung-ah akipia leitang siah.\nmangmanh: ihmut hunsung lungsim/kha-tawh muhlehtuah nei.\nmangmu: ihmut hun hilo, piltang-a midangte’ muhloh muhna lamdang leh zaakna lamdang nei; adiak-in Pasian ahihkeileh dawi khatpeuh-in ahopihna za-in, alim ameel mahmahzong mu.\nmawhmaai: mawhna ahihkeileh khialhna ziak-a thuakding gawtna cihte bei; amawhlo akhiallo bang-a kisaang.\nmawhmat: mi khatpeuh ‘khial-hi’ ci-a mawhsakna bawl.\nmeelma: [lakam] gaal. kidopih, kilangneihpih.\nmeelmuh: mit-tawh muhtheih ahihkeileh mit-a mu.\nmeemat: thu/sil atuamtuak kimlaai gawmtuah; adiak-in thusia lak-a akihello thu/mi khat-peuh akihel bang-a huamsak, kaaituah.\nmehmat: meemat; meekmat, thusia lak-ah akisailo khat helthuah.\nmeima: cilehsa tung-ah lungno ahihkeileh liamma ziak-a apiang, natna apiangsak akeh, aphual, abawk khatpeuhpeuh.\nmengmee: ihmusip taktak hilo, tomkaal nosung ihmu-pak.\nmimawl: mi’ ngeina bang-a ngaihsutna leh theihtheihna anei theilo, mibanglo, gualbaanlo mi; adiak-in thukhualna anei theilo mi.\nmitmul: mittang-tawh akizom vun-gial tung-ah apo siuhseuh multe.\nmoman: Zongeina-ah molaak ciang-in monu’ nulehpa’ tung-ah lungdamna lahna-a akipia citpiak silte.\nmuhmawh: muhtheihloh, mit-tawh muh theihloh adiak-in Pasian ahihkeileh dawi akigen ciang-in pupate-in muhmawh ci-uhhi.\nmulmeet: ci tung-ah apo multe tan, kiat.\nmumal: thu/sil guinei, phungnei, uptheih (mumallo ~ uptaak hilo cbt).\nmumang: piltang-a phawklo kawm-a pauna, lampaina cbt. Lpd: piltang-a phawklo pi-a, ihmu kimlaai tho-in lampai viauviau cihte mumangtaai kici-a, atak-in phawklo-a apautemumangpau kici.\nmuukmul: muuk tung-a apo samzangte.\nmuutmit: akuanglaai mei-pen muuk pan-in huih sangkhia-in mitsak; thulam-ah, thusia thubuai khatpeuh vengsak, lemtaangsak, daaisak.\nnaainawng: adiak-in akituaklo khop-a siatna lianpi ahihloh hang-in anawngkaai khop-a thu kihual theilo, kician sinsenlo, kitukalh simsim.\nnaainiak: adiak-in thuhoih saangthei mahmahlo, ciak nading, phun nading zaong teeiteei; zudawn ahihkei akicianlo leh akuullo thute gen-a mawkciakciak.\nnaainiik: naaikhuat-tawh akigaan, apann dilhdelh niiktual.\nnaaknuai: [khangthak] kam (naaknuai kamsiam cbt).\nnahneem: [lakam] laaidal, laaipan, daaileen buuk-a akizangh laaineem.\nnapniit: naak sungtawng-a a-om napte naakvang pan-a pusuaksak.\nnatna: pumpi tung-a hiang khatpeuhpeuh angei bang-a acidamna pan-in angei batlohna; lungno ahihkeileh kisukkhialhna ziak-a ci hong nuamlo sak khatpeuhpeuh.\nnaunei: numei khat sungpan-in naupang khat piang.\nnauno/nauneu: angeeklaai, aneulaai mahmah nau.\nnawine: adiak-in naungeek-in anu’ zawizu dawn; nawi adawnlaai naungeek gualte geenna.\nnehno: khasiatna, dahna, nuamna ziak-in khitui luangbaih mahmah.\nnengno: themcik, neukha, nengcik.\nnohna: naungeek, naupang alungdam nading-a bawlna; nungaak leh tangvaal akilungdam sak nading-in kikhoihna, kipaupihna cihte.\nnonei: no anei laaitak (nonei akpi go kei in, cbt).\nnopna: lungsim leh taksa-in nuam asakna khatpeuhpeuh.\nnopneh: ngaapthawhna, kihtaaklohna-tawh ahoihlo lam-a mi khatpeuh hopih; adiak-in zawhthawhbawlna namkhat hi-a ahoihlo ahihi.\nnuhnau: mi khat-in guallel akisakkhop nading, athangpaihkhop nading, amaaizumkhop nading-a eengbawl, simmawhbawl, zahpihgawp.\nnunna: mihing ahihkeileh ganhing te-in khua aphawk hunsung, adiak-in asuah hun leh asih hun kikaal; zatuilam-ah; mihing, ganhing, singkung lopa khempeuhte’ neektheihna, dawntheihna khempeuh.\nnunneem: migi-in dik.\nnunnuam: [lakam] anuam, avaangpha, alawhcing nuntaakna.\nnuno: pano’ zii ahihkeileh nu’ sanggam numei anaupen.\nNu’ Ni: ‘nu’ pahtawi nading-a akiseh ni.\nnunu: naupangte-in ‘nu’ asapna.\nngalngeek: ngalguh akiil, siik-hiam sukteng.\nngetngut: ci-tantan, gen-teitei, gen/ngen/kun thapaai.\nngilngeek: cilgiltak leh citaktak-a seem; adiak-in nasep khatpeuh aneng atawng-a zawhsiang mateng seem ciatciat, athupilo ahihkeileh akilanghlo akinusia-thei nonote nangawn nusia lo-a zogai.\nngilhngam: mangngilh nuamlo napi-in athupizaw thu/sil khatpeuh khualna-tawh kimangngilhbawl ngam.\nngilngolh: asiding asiading-a kilawmlopi si ahihkeileh siacip, beimang.\nngongam: [Teizaang & Khuano] gogam, ngot, mihing – hiamgamh, sintom.\nngumngeek: adiak-in thulehla lamsang bunh mahmah, thuuk mahmah, gil mahmah; thuthuukpi kilanghsak.\npaaipeel: Zomi pupate’ khanlaai-in gam avaak-uh ciang-a tuuibuukthei, meisah, phim leh khau cihte apuak nading-a ciíng-tawh akiphan thungkuah.\npaakpalh: apaak hoihpen hun-a, ahoihtawp-a apalh lihleh paak.\npaampaih: mi ahihkeileh sil khatpeuh ama’ kizattheihna leh amanphatna saang nuamlo, zangh nuamlo-in nawlkhiin, tuambawl, koihkhia.\npaipelh: lampi khat tung-ah kikheng; Lpd: lampi tung-ah suahlam manawh-in na-pai laaitak, midang khat-in tumlam manawh-in hongpai-in mun khat-ah kituak, ahihang-in no’ malam ciat-ah paituak.\npaipi (guipi): thukupna ahihkeileh kamkumna, vaaihawmna khatpeuh-ah athupipen-a akiseh thu/vaai.\npaipih: mi/thu/sil khatpeuh mundang khat-ah va-tunpih; deihsakna leh huhna-tawh munkhat va-puak cihzong hithei; zawhthawhthu-tawh va-puak cihzong hithei.\npangpaa: lawmsamh, lawm neilo, khattang lungzuang.\npangpaal: [India-Zomi] paak.\npangpaan: khuahun ziak-hiam, niintam ziak-hiam khatpeuh hang-a, niin azingzing-a akaai nilhnelh; mompi guunkhau-tawh kithuah niinte.\npangpuat: atak ahilo, aduai piatpuat sapuat, sa-thagui, sagun cbt.\npapi1: teenpihnei pasal.\npapi2: pa’ sanggam pasal upen.\npatpuan: naai-tawh akihello pat bek-tawh akigaan puan.\npatpuan: [lakam - silhpuan] puan – aneem, asia lamsang genna.\npeengpe: aliannam hilo singkung namkhat; singlaam ding-in kisuui phadiak-hi, banghanghiam cihleh aging gaih vauvau ahihman-hi.\npingpei: anasia leh akhauh mahmah huihpi; khatveivei guahpi-tawh kithuah gawpthei.\npuanpaak: [LSt] vuuk bang-a ango phiupheu, asiangtho puan.\npumpaa: pumpeéng atak apan mahmah nam-khat.\npumpeéng: guunpang piau naai-ah apo, adal pann gua namkhat.\npumpi: mihing ahihleh lungzaang leh khemuuk kikaalteng; thulamsang-ah; lungsim leh kha akihello, taksa/silehsa nuntaakna.\npupa: mihingte’ pianna bullam-a mi masate.\npupeng: ahaiitat, amawltat mite akikona (Penglam cihna).\npupi: minam khat, beh khat cihte’ pianna pasal (Israel te’ Pupi Abraham..).\nphaaipheek: tawlet leh kongvangte-ah akikhaai puanza ahihkeileh khi bang-a zepna tuamtuam-tawh kibawl-a akikhaai silte.\nphangphual: thovaai/thokaáng apian nading atui pan-a apiangciil lungno hi-a, ataangpi tui lak-ah khang uhhi.\npheengphah: nate akikoih nading-ah kikoihlo, akilawmlohna munte-ah zaukoih, uut-uutna-ah mawkkoih ziazua.\npheiphung (lakam ~ khe): pumpi tung-a kawng nuaisiahteng; mun khatpan khat-ah kikhiin nading-a akizangh pumpi hiang.\nphialphiah: amei kaa-a, leen ahaat mahmah vasa-neu, avom nam-khat.\nphingphial: phialvaatgawp, pheengbawlgawp.\nQ qiangquang, quakquak cbt, sillaak leh zialaak longaal kitamzat lo-hi.\nsaaiseek: seek namte’ lak-ah alianpen, abeem velval seek golpi.\nsaangsawn: [lakam] saangzaw, saangto seemseem.\nsaangsia: [Kawlpau Toptawm] saanginn-a laaihilh siampite.\nsansaat: upmawh-a meelcik, amal phazahding upmawh seh.\nsansi: [lakam] sisan – pumpi tung-a ameel asan tui nam-khat.\nsangsawn: nang’ nuai-a na’ naupa/nu’ zom-a na’ sanggam.\nsangsia: gulhgawng, kamlimlo, thaneilo, gawnggawp.\nsaseh: abaakbaak-a aki-atkhia khinsa sa.\nsasaan: amaan-nam, agahte sakhi-in aduh singkung nam-khat.\nsasaat: sagawh asiam mi; sagawh, sazuak nasep aseem mi.\nsasai: sa –tuamtuam akizuakna phual.\nsasan1: vun/gun leh guh kikaal-a asan lihleh satak.\nsasân2: sa, antehtheipuam at ciang-a akidapphah singpeek/plastic.\nsasem: Zomi pupate-in sagawh ciang-in behsung-ah sa-atsiam upa atuam-in neiciat uh-a, sasem/sasempa ci-uhhi.\nsasial: akihuanlo, aki-emlo, aminlo sa.\nsatsuah: an ahihleh sasak, lumsak: lungsim ahihleh haholh, tawsawn.\nsawlsang: thumang, sepding bawlding akisawl bangbang seem/bawl.\nsawmsial (lakam) sial: Zomite’ innkhawi ganhing lianpen; akilawm mahmah kii nih nei, khe-lii nei, meipum khat anei ganhing lianpi.\nsawngsiik: gaalla sala cihte akisak hun sawng hun-a gualnop hun.\nseeksiip: seek-hawng tung-a namkhauh anei atui.\nseelsim: midangte’ theihloh ding-in sil/thu khatpeuh iim/seel.\nseensi: naungeek natna nam-khat (German Measles or Rubella).\nsehsuah: ahuampi khat-pen asehseh-a khen, adeidei-a kikhen – biakna-ah seh-sawmsuah seh-khat (sawm-a khat).\nsepsin: siam naailohte siam nading-a hong kihilhna tungtawn-a sep kisin.\nsepsuah: akigeelsa thu-tawh kituak-a seemkhia.\nsesum (lakam) sum: kumpigam ciat-in vanlei-vanzuak nading-in amanzah aseh diimdiam leina-zuakna silzat.\nsialsa: akigo khinsa, sial tungpan-a huantheih, neektheih.\nSialsawm (Pawlzu-zong kici): Zomite’ Kum Thak Cialpi.\nsiiksek: aletna ga akithuah, siik/sil saat nading-a akibawl siik\nsiikseek: siiksek leh pum zangh-in tu, hei, tem atuamtuam seek.\nsiksim: khaamna ahihkeileh theihsakna limlahna-a hilhsim, midangte’ theihloh ding-a hilhsim. Mi’ theihloh-a khaamna-tawh sikzauh.\nsinso: heh mahmah, thangpaai mahmah, thuaklah tak-a heh.\nsisan: mihing leh ganhingte’ pumpi hiang khempeuh-ah akileh kawikawi, mihingte anungtasak tui namtuam khat.\nsosa: vei cihtak-a vei vengvung, lawp cihtak-a lawp veva.\nsuangsawn: thu/sil asaang mun-ah a-om khinsa khat-pen asaangzaw-ah koihto, tunto; asaang khinsa saang sakthuah.\nsumsin: sumlehpaai meetbawlna lamsang; adiak-in sumzeekzia, sumzon paaizonna lamsang gualbaan tanzil-a akisin siamsinna leh zatkhiatna.\nsumsuut: kipawlna khatpeuhpeuh-ah sumluutna leh sumzatna kiciantak-a suut, veel, encian; tua nasep aseemte sumsuutte kicih-hi.\nsungsuak: suanlehkhaak, tulehta.\ntaaiteh [siikteh-zong kici]: mei-aam leh sil tuamtuamte tep lingleng-a akitawi thei ding-a akibawl siik kipaipelh.\ntaáiteh: zu ding-a akidiah, akisu, akihuan, zu-a akiluup khinsa anhâ.\ntaamtaak: Zomun khuavot mualsaang-a apo singkung alian nam-khat.\ntaangtang: taang agah amal.\ntaangtawng: taanglaai pekpek, hun sawtpi laai-a.\ntaangtû: taangkung; adiak-in atangteng akicilkhia/kilakhia khinsa, atang a-om nawnlo taangguui kungte.\ntaangtuan: taanglaai pekpek-a.\ntaángtung: thu/sil khatpeuh akiseh/gen kholsa bang-in hongtung/piang.\ntaattung: milimbiate’ biakna phual-a adawn zum ziuzeu-a akibawl suangtum; suangcianzum.\ntaktaai: masuan khat ahiding lam, alamet-huai lam manawh.\ntaktak: khemna, zolna, zuauna akihel kilkello.\ntaltang: thaaizeek/haaizeek tenih kikaal maailamteng; tal.\ntangtat: adangte-tawh kithuah lo, kuama’ tung-ah kinga lo-in amahbek gamta, kuamah-tawh kipaaikaanlo.\ntangtawm: baaibek’ sang-a neuzaw amul puang phiuhpheuh vasa.\ntangteel: lei-a piang, lei ane awmtaal lungno namkhat.\ntangten: ahonpi lakpan amalmal-in tengkhia\ntangteuh: khe-lii anei, thankiik-cia dektak, azol pikpek ganneu namkhat.\ntantaáng: mi khat-in angah ding-a akisehzah sil khetpeuh.\ntantang: mi khat-in ama’ tanh ding-a kilawm ngah.\ntawitawm: Zomi pupate’n inn alam ciang-in innliim leh innsung kideina baangkua ziatleh vei-a kawm tung-ah tuibuukthei-a kipan zattawm vanneute sen nading-a abawl tau-nei kiukeu; khutsiam zawdeuhte-in sialkii-lim bang-in bawl litlet uhhi.\ntawiteh: sil khatpeuhpeuh agikna (tawi akici tehna vanzat-tawh) teh.\ntawntun: masuan zawhsiang mateng seemsuakzo, matunzo.\ntawntung: hun khempeuh-ah, adenden-in.\ntawntek [siklik-zong kici]: leivuui keu lak-ah kua nei, lampaileh anunglam-ah akiin leuhleuh ganmi namkhat.\nteeiteei/teitei: ahidingzah sang-a uangzaw-a haanciam/zom.\nteektang: innteek lungsim puatheita, ama’ inn bang-a nuamsa theita.\nteekte: numei khat – apasal’ nulehpate.\nteeltaal: ahiziauding khat hiziau saklo, uai tentan, lungkhauh gelgal.\nteitang1: pilta, amahleh-amah-a vaaihawm theita, tei, muanhuai.\nteitang2: zukhamsuul zakhamsuul hilo, piltang-a.\ntemta: sil at nading-a akibawl ahiam mahmah siikpeek.\ntemtawng: sil saat nading-a akibawl ahiam mahmah siikpeekpi.\ntemteh: puandalte at nading akipawl siikpeek kipaipelh.\ntengtee: thee-cia apha, atee delhdelh gammi namkhat.\ntuaiteeng: akunglian-nam, agah khepi-ciacia akineithei sing namkhat.\ntualtang: a-omna munlehmual telta, nuamsata, lemtaangta.\ntuamtat: ahon-tawh gamta lo-in atuam-in gamta; tangtat’ sang-in siazaw.\ntuangtung (lakam) tung: munkhat pan-in mundang khat-ah va-om.\ntuantual: zianei, ziadak, heekman, hi setsetlo.\ntuktum: pupate-in asam-uh sausak-in adeek uh-a zialtum uh-a, akguhling-tawh kilh uh-in tuktumci uhhi.\ntumtan: sil khatpeuh tum-nih suah, sutan, aattan, kuantan, saattan.\ntumtaai: mualdawn paaksan namkhat.\ntumtan: sil khatpeuh adiak-in atawn-a a-om khat kuaitan, sutan, attan-in tum-nih/thum suaksak.\ntumtawng: adiak-in sil atawn angeina-tan pha nawnlo-in tom bihbeih.\ntungtaang: -tawhkisai, -vaai.\ntungtuun: leikha-in aneelsak dikdek lei angsan, mualbawk neuno.\nTh thaaithek: apangpi-ah gunvaal nei-a aleengthei zusa nam-khat.\nthaantha/khaankha: avom, baaibek-cia, amei sau vasa nam-khat.\nthahthong: [Dim & Sihzaang] khahkhong, khahzaau, uklo, lamhilhlo.\nthatham: [Dim & Sihzaang] khakham-ah.\nthawlthuan: Zomi biakna luui sung-ah sihguui ciang-in amisi’ kha adang ataak ciang-a adawnding ci-in misiluang-tawh zutaak thawlkhat akikoih-pen ‘thawlthuan’ kici.\nthawnthong: [Dim & Sihzaang] khawnkhong, man ngetloh.\ntheenthawl: hun mawkbeisak, athupi masuan-ah mapang lo-a, adang khatpeuh cimphawng ciang-a seem.\nthehthaang: a-omkhawm kimlaai, khenkhia-in zaukoih.\ntheitheek: agah neektheih taktak kholloh theikung nam-tawh akisuun singkung alian nam khat.\ntheithak: athak-a theitel, theih ngeiloh thu/sil-khat thei.\nthuthang: thupiang tuamtuamte kizaaksak sawnna kithuzaaktuahna: adiak-in laaihawm ahihkeileh radio ahihkeileh internet zatna.\nthuthei/thutheih: muhlehtuah, zaakna, sinna tungtawn-a theihna nei, meelcikna, ciinna, ciaptehna nei; tua ciaptehnate ‘thutheih’ kici.\nV vaaivaan: vaai khatpeuh alemtaang, akizop nading-a sai/mapang.\nvaaiveng: vaai khatpeuh kizom nawnlo, mansiang khinta, kizota.\nvaakvaai: masuan-meel, inn-meel lo-meel neilo-a vaakthaap.\nvaamvuui: vut, adiak-in vaambuah sung-a zavaam avuuite.\nvaanveng: vaai khatpeuh asiang ding-a vaan ahihkeileh vaaihawm.\nvaanvom: adum kiuhkeuh vaanlaai, vaantung.\nvomva: agah neektheih, athuuk mahmah singkung alian nam-khat.\nvunvaal: [gunvaal] ganhing khenkhatte’ pangpi-ah avaal-a a-om sagun.\nvutvang: alangkhat tuak akilet ding-a vut.\nW World War (Leitung Gaalpi);\nWorld Wide (Leitungbup Zil-in)\nzaaizaw: suun hun-alah agamta, zaan hun-alah agamta ganhing (Taangthu-ah: suunta leh zaanta akido ciang-in azo zawzawte’ kiang-ah akipawl ziauziau, atawpna-ah kuamah-in adeihloh ganhing nam-khat – va-ak leh baak mahbang-a akaaingawi).\nzaamzo: [lakam] zozaam paak.\nzatzaang: mi/sil khatpeuh akisap nana-ah akizangh meengmeengtheite.\nzazial: vaaimiimkuak, nahpa leh laaidal-tawh akizial khinsa za.\nzawlzawng: vaanlaai-a akitang diimdiam-a a-om akilanghdeuh aksi 3-te.\nzawnzil: zawnna, cihmawh dongtuakna cihte sinkha, tuakkha.\nzehzum: [lakam] maaizum.\nziakzuui: mi khatpeuh’ lawhcinna, hauhna khatpeuh ziak-a phattuamna midang khat-in ana-ngahlawh noptuamna.\nziingzin1: [lakam] khualzin.\nziingzin2: ameelhoih mahmah, anuu leh apaa ameel akilamdang ‘awl’ akici ganmii-tawh akisuun ganmii nam-khat (thuciin: numei khat-in lokhawhna mun khatpeuh-ah ziingzin apaa amuhleh taciil-pen tapa hiding, anuu amuhleh taciil-pen tanu hiding, tua ziingzin atawhlup, athahlup khaakleh ata siding cih thuciin-in nei uhhi).\nzongzaw: thadah, bangmah seem zolo phadeuh, kizenlo phadeuh.\nzozaai: awilohna-tawh ‘aveksek-in, avek khempeuh-in’ acihna.\nzozaam: gimnam aneilo paak-hoih nam-khat.\nZozu: vaaimiim, taang, miim cihte pan-a akibawl tualsuak zu.\nzukzil: apumpi alian, asa agimnam akhauh, alim khollo sazuk nam-khat.\nzukzuul: akii-kaa tampi pha-in adawnte apeek vuuklak-a sazuk nam-khat.\nLaaimalpa-tawh kipan-a akithuap kammalte adiak-in sillaak leh zialaakzuui-ah mal tampitak kinei:\nSillaak: bekbak., bengbang., bepbap., beubau., biabua., biakbuak., bialbual., biambuam., biatbuat., biibuu., biubiau., bingbung., bitbut., biubeu., ciacua., ciaucuau., ciuhceuh., deeidaai., deekdawk., deengdaang., deetdawt., dehdah., deidai., dekdak., dekdawk., demdam., demdom., deldal., deldol., dendan., dengdang., dengdong., depdap., detdat., deudau., diadua., diakdiak., dialdual., diamduam., dianduan., diapduap., diangduang., diatduat., diauduau., cbt.\nZialaakzuui: baabaa., baalbaal., baambaam., baanbaan., baangbaang., bahbah., baibai., bakbak., balbal., bambam., bangbang., bapbap., batbat., baubau., bauhbauh., chiauchiau., chuangchuang., cialcial., ciatciat., ciauciau., cuaucuau., daidai., dakdak., daldal., damdam., dandan., dangdang., dapdap., datdat., daudau., dauhdauh., diadia., diahdiah., diakdiak., dialdial., diamdiam., diandian., diangdiang., diapdiap., diatdiat., diaudiau., dokdok., doldol., domdom., dondon., dongdong., dopdop., dotdot., duadua., duahduah., duaiduai., duakduak., dualdual., duamduam., duanduan., duangduang., duapduap., duatduat., duauduau., dukduk., duldul., dumdum., dundun., dungdung., dupdup., dutdut., duukduuk., duulduul., duumduum., duunduun., duungduung., duupduup., duutduut., gaagaa., gaaigaai., gaakgaak., gaalgaal., gaamgaam., gaangaan., gaanggaang., gaapgaap., gaatgaat., gahgah., gaigai., gakgak., galgal., gamgam., gangan., ganggang., gapgap., gatgat., gaugau., cbt.\nLaaimalnu-tawh kipan-a akithuap kammalte ataangpi zialaakzuui vive:\naa-aa., aai-aai., aak-aak., aal-aal., aam-aam., aan-aan., aang-aang., aap-aap., aat-aat., aau-aau., ai-ai., ak-ak., al-al., am-am., an-an., ang-ang., ap-ap., at-at., au-au., auh-auh., aw-aw., awh-awh., awi-awi., awk-awk., awl-awl., awm-awm., awn-awn., awng-awng., awp-awp., awt-awt., eek-aak., eek-eek., eel-eel., eem-eem., een-een., eeng-eeng., eep-eep., eet-eet., eeu-eeu., ei-ei., eih-eih., ek-ek., el-el., em-em., en-en., eng-eng., ep-ep., et-et., eu-eu., ia-ia., iah-aih., iak-iak., ial-ial., iam-iam., ian-ian., iang-iang., iap-iap., iat-iat., iau-iau., iik-iik., ik-ik., il-il., im-im., in-in., ing-ing., ip-ip., it-it., iu-iu., iuh-iuh., oh-oh., oi-oi., oih-oih., ok-ok., om-om., on-on., ong-ong., op-op., ot-ot., ua-ua., uah-uah., uai-uai., uak-uak., ual-ual., uam-uam., uan-uan., uang-uang., uap-uap., uat-uat., uau-uau.\nZatzia: Mithau mahmah khat hongpai uai-uai-a, anung-ah akiphasak mahmah khat hongpau phei uau-uau vial-hi. Keizong ka-taai am-amleh nupi thagol simsim khat hongtaai eet-eet-a, akiphasak mipa’ pau ek-ek-pen diksalo ahihman-in otsan phei uat-uat-hi.\nLaaimalnu akidang nih-tawh akipan kammal khat asuakte ataangpi sillaak:\nLpd: eei-aai., eei-awi., eek-aak., eek-awk., eel-aal., eel-awl., eem-aam., eem-awm., een-aan., een-awn., eeng-aang., eeng-awng., eep-aap., eep-awp., eet-aat., eet-awt., eeu-aau., eh-ah., eh-awh., ei-ai., ei-oi., ek-ak., ek-ok., el-al., el-ol., em-am., em-om., en-an., en-on., eng-ang., eng-ong., ep-ap., et-at., et-ot., eu-au., eu-ou., euh-auh., euh-oh., ia-ua., iah-uah., iai-uai., iak-uak., ial-ual., iam-uam., ian-uan., iang-uang., iap-uap., iat-uat., iau-uau., iik-uuk., iil-uul., iim-uum., iin-uun., iing-uung., iip-uup., iit-uut., ik-uk., il-ul., im-um., in-un., ing-ung., ip-up., it-ut.


url: =venezolanacute71443's Kik Usernames Profile\nKik Username for venezolanacute71443\nFind the Kik Username for venezolanacute71443 listed below\nYou must be logged in to view kik username for venezolanacute71443.\nguys wanna dig the hidden treasure between my legs? KIK: venezolanacute\nvenezolanacute71443 is 23 years old.


url: =Nasep!! Nasep!!! Nasep!!! USA Gamsung ah :: ZOMI DAILY\nposted on 12 July 2015 at 3:53 pm Lomkholna: Khawmpau, News, Zomi\nNasep Nasep Nasep !!!!!!!!!!!!!!!!\nUSA gam sung a om Zomi it leh ngaih te aw kong taangko zelzel mahbang in Bowling Green Khua Kentucky state ah nidang in Aksa bawlna nasep khatbek om himah leh Topan alamdang tak in na ongsem in tu in nasep hoih nono ongkibeh lap toto a Zomi zong mundang pan ongtaai bekbek 2015 kumsung Inn-40 bang ongcingto ta hi.\nHih nasep kongtaang ko masak laai 2014 kum in Zomi Tangvaal meelhoih mahmah khat nasep kician neimeello in Siampi te kiang ah pai in thungetna nasiatak aneih laaitak hih kalaai khah mucitciat ahihman in Upna tawh ama ading nalapah a ongpai in nasep asiauh leh alamdangtak in Pasian nasepna hangtawh olno tak in ngah ahihman in tu in Mawtaw thaktawh, Kaalkhat income $600-1000 tax piakkhit kivei hiathiat hi. asawtlo in Inn zong Pasian upnaw tawh ala kholkhol ta ahihi. Tangval pa atheinuam ten ongsimdot le uhcin amin onggen ding hing. Amah bek hilo in Bowling Green khua ongtung masasa tuisung a ngasa khah bang in nuamsa kimciat uhi. Nangzong kinawh in naziakaai khading hi.\nUSA gam ah Pasian khit ciang nasep hoih thupi masa peenpeen a, nasep hoih sumluut hoih ineihna tungtawn in vaaikhat peuhpeuh kisemzo pan hi. Alungluut te ading in anuai a nasep na te om hi. Khen sat pak in.\nNasep aom te\n1.Unipress USA Inc. Japan Mawtaw Body part bawlna ( $11.75-15.98)+ Shift fee\n2.FPI- Japan Mawtaw part bawlna ( $11.75-15-23 ) + Shift fee\n3. Trace Die cast- Mikang Mawtaw Transmission bawlna ( $8:00-9:50 )+ Shift fee\n4. Bendix Spicer Foundation- Mawtaw Brake bawlna ( 11.75-17.35) + Shift fee\n5.KAAP-Kobe Aluminum Automotive Proc- Mawtaw van Aluminum bawlna ( $11-35-17.25) +Shift fee\n6.KIRIU- Japan Mawtaw part nengneng bawlna ( $13.00-17.00) + Shift fee\n7.CORVAC composites LLC- Mihau Mawtaw neu taaikidemna te bawlna ($9.50-17.00) + Shift fee\n8.Trinity Glass- Maan tuamtuam bawlna ( $8.50-12.50 )+Shift fee\n9.Mountain Stone-Leiseek bawlna ( $8.00-12.00 )\n10.Country Owen Bakery ($15.00-$25.00)\n11.Dollar General Contribution ( $11.75-15.25) + Shift fee\nAdang anengneng tampi omlaai a, nasepna peen 30 minutes vaal kipailo hi.\nPrevious: Ngeina leh Christian Upna (7) ~ Rev. Fr. Damian Dal\nNext: Eima’ Van Ciatciat Puaksiamna – Nipi Thupuak


url: =Napunsakta Treatment, Buy Products In Fav-store - February 25, 2018\nNapunsakta - Fav-store.net For Order Herbal Products Online\nBuy Products In Fav-store.net Napunsakta\nNapunsakta in United States (US)Napunsakta in Canada (CA)Napunsakta in United Kingdom (UK, GB)Napunsakta in Australia (AU)Napunsakta in Austria (AT)Napunsakta in Bahrain (BH)Napunsakta in Belgium (BE)Napunsakta in Brazil (BR)Napunsakta in Brunei Darussalam (BN)Napunsakta in Denmark (DK)Napunsakta in Egypt (EG)Napunsakta in Finland (FI)Napunsakta in France (FR)Napunsakta in Germany (DE)Napunsakta in Gibraltar (GI)Napunsakta in Greece (GR)Napunsakta in Guam (GU)Napunsakta in Hong Kong (HK)Napunsakta in Iceland (IS)Napunsakta in Ireland (IE)Napunsakta in Israel (IL)Napunsakta in Italy (IT)Napunsakta in Japan (JP)Napunsakta in Liechtenstein (LI)Napunsakta in Luxembourg (LU)Napunsakta in Mexico (MX)Napunsakta in Netherlands (NL)Napunsakta in New Zealand (NZ)Napunsakta in Norway (NO)Napunsakta in Oman (OM)Napunsakta in Pakistan (PK)Napunsakta in Paraguay (PY)Napunsakta in Philippines (PH)Napunsakta in Poland (PL)Napunsakta in Portugal (PT)Napunsakta in Puerto Rico (PR)Napunsakta in Qatar (QA)Napunsakta in Saudi Arabia (SA)Napunsakta in Singapore (SG)Napunsakta in Somalia (SO)Napunsakta in South Georgia (GS)Napunsakta in Spain (ES)Napunsakta in Sudan (SD)Napunsakta in Suriname (SR)Napunsakta in Sweden (SE)Napunsakta in Switzerland (CH)Napunsakta in Turkey (TR)Napunsakta in United Arab Emirates (AE)Napunsakta in Venezuela (VE)Napunsakta in Abu DhabiNapunsakta in AdelaideNapunsakta in AmsterdamNapunsakta in AucklandNapunsakta in BrisbaneNapunsakta in Buenos AiresNapunsakta in CairoNapunsakta in CalcuttaNapunsakta in CopenhagenNapunsakta in DakarNapunsakta in DelhiNapunsakta in DhakaNapunsakta in DubaiNapunsakta in DublinNapunsakta in GenevaNapunsakta in HelsinkiNapunsakta in Hong KongNapunsakta in IstanbulNapunsakta in JakartaNapunsakta in KarachiNapunsakta in LagosNapunsakta in LondonNapunsakta in Los AngelesNapunsakta in LusakaNapunsakta in ManilaNapunsakta in MelbourneNapunsakta in Mexico CityNapunsakta in MiamiNapunsakta in MilanNapunsakta in OsakaNapunsakta in OsloNapunsakta in ParisNapunsakta in Rio de JaneiroNapunsakta in RomeNapunsakta in San FranciscoNapunsakta in Sao PauloNapunsakta in SeoulNapunsakta in SingaporeNapunsakta in StockholmNapunsakta in SydneyNapunsakta in TehranNapunsakta in Tel AvivNapunsakta in TokyoNapunsakta in TorontoNapunsakta in ViennaNapunsakta in WellingtonNapunsakta in ZurichNapunsakta in Alabama (AL)Napunsakta in Alaska (AK)Napunsakta in Arizona (AZ)Napunsakta in Arkansas (AR)Napunsakta in California (CA)Napunsakta in Colorado (CO)Napunsakta in Connecticut (CT)Napunsakta in Delaware (DE)Napunsakta in Florida (FL)Napunsakta in Georgia (GA)Napunsakta in Hawaii (HI)Napunsakta in Idaho (ID)Napunsakta in Illinois (IL)Napunsakta in Indiana (IN)Napunsakta in Iowa (IA)Napunsakta in Kansas (KS)Napunsakta in Kentucky (KY)Napunsakta in Louisiana (LA)Napunsakta in Maine (ME)Napunsakta in Maryland (MD)Napunsakta in Massachusetts (MA)Napunsakta in Michigan (MI)Napunsakta in Minnesota (MN)Napunsakta in Mississippi (MS)Napunsakta in Missouri (MO)Napunsakta in Montana (MT)Napunsakta in Nebraska (NE)Napunsakta in Nevada (NV)Napunsakta in New Hampshire (NH)Napunsakta in New Jersey (NJ)Napunsakta in New Mexico (NM)Napunsakta in New York (NY)Napunsakta in North Carolina (NC)Napunsakta in North Dakota (ND)Napunsakta in Ohio (OH)Napunsakta in Oklahoma (OK)Napunsakta in Oregon (OR)Napunsakta in Pennsylvania (PA)Napunsakta in Rhode Island (RI)Napunsakta in South Carolina (SC)Napunsakta in South Dakota (SD)Napunsakta in Tennessee (TN)Napunsakta in Texas (TX)Napunsakta in Utah (UT)Napunsakta in Vermont (VT)Napunsakta in Virginia (VA)Napunsakta in Washington (WA)Napunsakta in West Virginia (WV)Napunsakta in Wisconsin (WI)Napunsakta in Wyoming (WY)Napunsakta in AlbanyNapunsakta in AlbuquerqueNapunsakta in AnchorageNapunsakta in AnnapolisNapunsakta in AtlantaNapunsakta in AugustaNapunsakta in AustinNapunsakta in BaltimoreNapunsakta in Baton RougeNapunsakta in BillingsNapunsakta in BirminghamNapunsakta in BismarckNapunsakta in BoiseNapunsakta in BostonNapunsakta in BridgeportNapunsakta in BurlingtonNapunsakta in Carson CityNapunsakta in CharlestonNapunsakta in CharlotteNapunsakta in CheyenneNapunsakta in ChicagoNapunsakta in ColumbiaNapunsakta in ColumbusNapunsakta in ConcordNapunsakta in DenverNapunsakta in Des MoinesNapunsakta in DetroitNapunsakta in DoverNapunsakta in FargoNapunsakta in FrankfortNapunsakta in HarrisburgNapunsakta in HartfordNapunsakta in HelenaNapunsakta in HonoluluNapunsakta in HoustonNapunsakta in IndianapolisNapunsakta in JacksonNapunsakta in JacksonvilleNapunsakta in Jefferson CityNapunsakta in JuneauNapunsakta in Kansas CityNapunsakta in LansingNapunsakta in Las VegasNapunsakta in LincolnNapunsakta in Little RockNapunsakta in Los AngelesNapunsakta in LouisvilleNapunsakta in MadisonNapunsakta in ManchesterNapunsakta in MemphisNapunsakta in MilwaukeeNapunsakta in MinneapolisNapunsakta in MontgomeryNapunsakta in MontpelierNapunsakta in NashvilleNapunsakta in New OrleansNapunsakta in New York CityNapunsakta in NewarkNapunsakta in Oklahoma CityNapunsakta in OlympiaNapunsakta in OmahaNapunsakta in PhiladelphiaNapunsakta in PhoenixNapunsakta in PierreNapunsakta in PortlandNapunsakta in ProvidenceNapunsakta in RaleighNapunsakta in RichmondNapunsakta in SacramentoNapunsakta in Saint PaulNapunsakta in SalemNapunsakta in Salt Lake CityNapunsakta in Santa FeNapunsakta in SeattleNapunsakta in Sioux FallsNapunsakta in SpringfieldNapunsakta in TallahasseeNapunsakta in TopekaNapunsakta in TrentonNapunsakta in Virginia BeachNapunsakta in WichitaNapunsakta in Wilmington\nTreatment of Pain | Symptoms | Tips | Dard Ka Ilaj ...\n(napunsakta ka treatment kya hai)\nIn this page you will find and read Asthma Treatment ... martaba istamal kya? ... dama paida karne ka mojib hai. homeopathic tariqa elaj ke tehat ...\n(napunsakta ka ayuruedik treatment)\ndhat ana, dhatu rog Gharelu Chitisha , desi upay, Home made remedies for men women impotency treatmet jaldi asardar sartiya rog dur karne ka tarika\n(napunsakta ka treatment)


url: =ZSS 3: Thusim pan Pulaakna ah - Zomi Adventist Innkuan\nLesson 3: Thusim pan Pulaakna ah\nSabbath Nitaklam Jan 11\nTukal sung Simding: Daniel. 2:1–16; Acts 17:28; Daniel 2:17–49; Ps. 138; John 15:5, Deut. 32:4; 1 Pet. 2:4.\nKamngah: “Daniel in: ‘Pasian’ min kiphat tawntung tahen; Amah pil in a vanglian hi’ ci in Pasian min a phat hi.” (Daniel 2:20).\nGreenland tuikulh kimkotah vukkhal a lian a neu tamlua hi. Aneute munkhat lamah luangleh, a golte peuh lehluan thei hi. Aneute pen huih semnana ah kiniil a, a golte leuleu tuipi tuiluang in niil hi. Tangthu sungah gamte piang a puukkik cihte enleng, tuipitungah tua huih le tuipi tuiluang tawh kibang uh hi. Huih pen, genkholh theihloh na kikheel mengmengte, gentehna mi’ lungsim khawngtawh kibang hi. Tua banah, huihpi le guahpi, a kithuah ciangin, hatzaw thampek in, tuipi tuiluang tawh kibang hi.\nPasian’ ukzawhna le pilna in tuate piangsak hi. EGWhite in, “Aksi te’n ciangtanhsa amau lampi ciatmah a zuihuh bangin, Pasian’ deihna in, nawhlua kaailua cihte omlo hi.” Desire of Ages, p. 32. Gamte piangin a puukkikna pen, mi ngaihsutna, gamvai party te deihna le mi khatpeuh ngongtatna hang hilel napi, Daniel 2 in, tuate khempeuh a hawl a gamtangsak pen, van a Pasian hi cih hong lak hi.\nPasian Hong Sung omna\nDaniel 2:1–16 simin. Topa’n kumpipa apiak mang hangin, Hebrew te’n bang haksatna thuaklawh uhhiam?\nTanglai mite in mang thupi laak mahmah uh hi. Mang tawh thu kilakkholh ciangin, siatna lam vive in kila zawpian hi. Tua hang mahin, Nebuchadnezzar zong, patau mahmah napi, thei nawn hiaulo hi. Babylon mipilte’n, a pasiante in hilhthei dingin umuh himah leh, kumpipa’n a mang mangngilh khinta ahih manin, amau hihding omnawnlo hi. A mang sung a muhte genthei le, a khiatna pen kumpipa lungnoptheih nading genthei ding uh hi. Ngeina omlopi khat a hih manin, tua mang a gentheikei uh a, “mihing a hilo, pasiante longal, a genthei ding kuamah omlo hi” (Daniel 2:11) cita uh hi.\nPatauh le hehna tawh, Babylon mipil khempeuh thahlup dingin, kumpipa’n thupia ta hi. Hihzah ngongtatna, tanglai in zong omngei nailo hi. Tangthu ciaptehna ah, Darius I in bum le aaitawi peuhmah thatlum a; Xerxes in, lei khat kicimh ahih manin, leibawl engineer teng sihdaan pia hi. Nebuchadnezzar in thupiak a piak laitak pen, Daniel le a pawlte zong sang manlian, kumpi innah nasem ding a kikoih lian hun ahi hi. Tua ahihmanin, tua sihdaan amau inzong thuakkha ding uh hi.\nA tangthubu bulpi genna bang hileh, Daniel le a pawlteng thatmasa pen ding hizawsop hi. Daniel zong “pilvang takin” (Dan. 2:14), mithat dingpa Arioch tawh va-kiho hi. Kumpipa’n, a mang le a khiatna gentheih nading hun tawmno a piak ding Daniel in ngen hi. A mipilte’n “hun” leinuam cih theipipi mah, kumpipa’n, Daniel’ nget “hun” piapah lian hi. Bum le aai tawi lel mihing in hih thuthuk muzolo ding cih Daniel in tel mahmah a; Pasian bekmah in tua mang le akhiatna pulaak thei ding cih thei hi.\nTheologians te in Pasian “hong sungomna” genzel uh a, piancil laibang a hih nawnloh hangin, Pasian hong nai om mahmah hi. Kumpi Nebuchadnezzar tungah mang a piakna hangin, eite sungah Pasian hong sungom a hihna bangci theihtheih ding ih hi hiam? (Acts 17:28.)\nSee also ZSL 1: EDEN HUAN SUNGA PILNA\nDaniel in a lawm thumteng kaikhawm pahlianin thunget hun la ding, Pasian in tua mang hong lakkei zenzen leh lah sihdaan thuak ding cih genpah hi. Thu lian mahmah ih phut ciangin, tua thute a daisakzo dingin ih Pasian liankhop ahihna phawk tawntung ciatni.\nDaniel 2:17–23 simin. Bangthu namnih ngen uh hiam?\nThu namnih ngen uh ci hi. Amasa in, tua mang le a khiatna pulaak dingin, Pasian kiangah ngen uh hi (Daniel 2:17-19). A thungetna kammalte ki pulaaklo himah leh, Daniel l a pawlte’n “vantung Pasian in eite honghehpih in, tua thuthukpi genkhia thei in, Babylon gamsung a mipil dangte tawh thahna ih thuakkhawm loh nadingin” (Daniel 2:18) ci in thu a ngen uh hi. A thungetna uh Pasian in sangin, kumpipa’ mang le a khiatna a hilh hi. Eite’n zong, “vantung Pasian’ hehpihna” ngen leng, Daniel’ thungetna a sang Pasian in eite Pasian mah hilai hi.\nPasian in a thungetna uh sang a hihmanin, lungdamkoh biakpiakna bawlpah uh hi. Pilna khempeuh’ bulpi Pasian hi a, piansak nate le gamvai khempeuh ukhi ci in phat uh hi. Pilna hoihmahmah khat ihngahtheih ding omhi. Na tampi Pasian kiangah ih ngenthei zel hi. Ih thungetna hong dawnciangin bang tanvei lungdam ih ko ngei hiam?\nZeisu kiangpan damna ngah miphaak sawmte in, lungdamnamel theilo mite omzia honglak hi. Damna ngah sawm lakpan khatbekmah hong paikik in “Pasian’ min phat” (Luke 17:18) hi. Daniel hih dan in, lungdamkoh biakpiakna bek hilo, Pasian omzia zong hong theitelsaklai hi. Thu ihnget ciangin, ei aading ahoihpen in hong bawlsak khit the, lungdam ihkoh tawntung ding zong kisam hi.\nPs. 138 simin. Hih lungdamkoh thungetna panin, Pasian tungah lungdam theihna ding bangin hong huhthei ding hiam?\nMilim, Khen Khatna\nDaniel 2:24–30 simin. Eite ciaptehhuai a thupi bangpeuh Daniel in gen hiam? (John 15:5.)\nAngetna uh dawnna in, Pasian in mang le a khiatna lak hi. Daniel in zong, ziakai lo in, kumpipa kiangah “van Pasian” in thuthukpi hong lak hi ci in genpah hi. Mangthu a gen maa in, kuama phawkkhakloh in, kumpipa alupna tungah ihmu theihetlo cih nangawn pulak hi. Kumpipa bekin a theih ihmut theihloh thu khawng a pulaakkhiat theih ciangin, mihing dinmun tawh hi lo, vangliatna in hih thute pulakkhia cih kumpipa in theikhia hi. Daniel in tua mang a pulak kawmin, Nebuchadnezzar aadingin thuhoih hikhollo ahih ciangin, patau demdamsa mahin gen hi.\nDaniel 2:31-49 simin. Nebuchanezzar’ kumpigam mailamthu bang om ci hiam?\nA Mang sungah a vanglian milimpi hi in a “lutang khamcitak, awm le khutte ngun, a taailam tau, ngaltaak lamteng sik, a khe sik le buan kihel” (Daniel 2:32, 33) in mu hi. Tua laitakin, suang khat in “milim khe-te dengtan” (Daniel 2:34) a, tua milimpi vutlevai suak in, huihsungah lengmang hi. Sum a dawldawl tawh kibawl milimpi in, adawldawl mahin a piangding kumpite hi a, khat khit khat kilaih suksuk ding cih Daniel in genkhia hi. Kumpi Nebuchadnezzar in Babylon gampi bei in, gamdang khatin laihding a, gamkhat khit khat kilaihlaih khit teh: Pasian’ tawntung gamin kiptakin a dangteng laihmang ding cih hong teltheita hi.\nMihing’ nasepnate in tawmveisung bek ahihzia en in. Tua in, Zeisu bek sungah ihneihtheih lam-etna lian hong koici hilh thei naci hiam? (John 6:54, 2 Cor. 4:18)\nMilim, Khen Nihna\nMang le a khiatna simpha kik in (Dan. 2:31–49). Pasian in leitung tangthute a theihkholzia hong bangci lak hiam?\nNebuchadnezzar’ mangin, Daniel 7, 8 le 11 sung tengah om genkholhnate teltheih nadingin a cialcial in honglak hi. Daniel 2na pen, a piang tawmtawm thute hilo zaw hi. Hun nunung thu, hong piangding thute Pasian in mukhol a hong pulaak hizaw hi.\nKham- Lutang in Babylon hipah (626- 539 BC) hi. Kham lobuang sumdangte in Babylon hauhna le ukzawhna lim pua theilo hi. Laisiangtho in “Kham Khuapi” (Isa. 14:4) na ci a, “Topa khut sungah khamhai khat” (Jer. 51:7 le Rev. 18:16) saikak in. Tangthu pupi Herodotus in Kham a vumliangna khuapi naci liang hi.\nNgun- Awm le Khutte in Media-Persiagam hi (539–331 b.c.). Ngun in kham sangin man tawmzaw ahihmah bangin, Medo-persia gamin Babylon hauhna le hoihna baanzo ngeilo hi. Tua banah, Persiate in phiangsiah piakna ah ngun bekmah zang uh ahih manun, ngun tawh lim kipuasak hi.\nTau- Taai/Gil in Greecete hi (331–168 b.c.). Ezekiel 27:13ah, Greek mite limlim tau summeet bawl hi ci hi. Greek galkapte zongin taugaldal silhin minthang uh hi. A lukhuh, a lumte, a heite tau-ngo kihel ci hi. Egypt mi Psammetichus I in, Greek tuipi-misuamte a-zawhgawp lai in, a kigenkholsa a picin nadingin “tuipi sung pan tau-mite hong kahto” in mu hi ci in Herodotus in gen hi.\nSik-Ngal in Rome (168 b.c.–a.d. 476) hi. Sik-ngal in Rome lim hi a, sik in suksiat a hat mahmah Rome kumpi limpua a, kumpi dangte sangin sawt omzaw lailai hi, ci in Daniel in gen hi.\nSik-Buan Khe in a kikhenkhamh Europe hi a(ad 476–Zeisu hong kumkik) hi pah hi. Sik le buan kihel cihpen, Rome kumpi kikhenkhap khit ciang thupiang ding ahi hi. Mi tampi takte in, Europe gawmkik nading, kumpi innkuante kiteenna tawh hanciamden mahleh, hih genkholhna in, Pasian’ tawntung gam hong piandong ki khenkhamsa mahin om paisuak ding ci hi.\nDaniel 2:34, 35, 44, 45 simin. Leitung mailam thuding bang hong hilhkholh hiam?\nTua mang mungtup pi in, “hun nunung” a piangding thute ahi hi (Dan. 2:28). Bang zahta hau in thahat mahleh, sik le buan gamte in, hong piang ding suang-gam maitaaite vive hilel uh hi. Sik lh buante pen, mihing bawltawmte vive hi mahleh, suang bel mi khut khoihkhak hetloh in, hong piang hi. Tomgen leng, gam masa khempeuh beisiang in, suang-gamin kip tawntung ding hi. Tua suang in, Pasian limpua (gentehna Deut. 32:4; 1 Sam. 2:2; Ps. 18:31) a, Messiah (Ps. 118:22; 1 Peter 2:4, 7) lim zong pua hi. Pasian’ tawntung gam pen, nadang peuhmah tawh ki limpuasak theilo hi.\nPawlkhat in, suang-gam pen, Zeisu in leitung a om sungin phutzo hi; a lungdamthu in, leitungbup kizeel a, Pasian’ gam kiphutzo hi, ci uh hi. Tua suang-gam in, gam 4 teng puukkhit, gam khenkhap hun, khe-peek hun khitciang hipan hi. Zeisu leitung a om hun in, Rome kumpi hun sung hi a, gam 4na hipan hi.\nTua suangin mualpi suak ci hi. “Tua suangtum hong khangkhang a, mualcia pha in, leitung khempeuh a dim hi” (Dan. 2:35) ci hi. Mual cih teh, Laisiangtho Lui hunlai in Pasian biakinnpi dinna Zion mual hong phawksak hi. Mual panin a ki lakhia suang in mual suakkik cih lungngai in. Hih mualbel a omsa mual mah hi a, vantung Zion mual hi in, vangtung biak innpi, Khazih in a tawntung gam a phuh na’ng mun hi. Vantung pan hong tuaksuk ding acih Jerusalem (Rev. 21:1–22:5) in, hih genkholhna tangtungsak ding hi.\nDaniel 2 in gam khempeuh hong pulaak khinzo hi. Hong piang ding gam nunung genkholhnate muanding bangzah in thupi hiam? Banghangin tua genkholh nate uploh ding baih mahmah hiam?\nNgaihsutbeh Ding: Daniel 2 sung a milimpi pen kham le ngun tawh kibawl hi a, hauhna tawh kipaaikaan hi. Tau le sik zong galhiamte le um-le-beel bawlna in tanglai in zang uh hi. Tua a hih manin, milimpi in, mihingte nasepna lakkhiatna ahi hi. A tumdang diakin a limpuak ahi, leitung kumpi gamte khat khit khat kilaih suksukin, hun nunung ciangin kilemlohna omding cihthu ahi hi. Tua suang tumdangna pen “kuama lawnlohpi” (Daniel 2:45) a cihteh mihing tha hatna a hilo khat in, mihing nasepsa khempeuh a tawpna tungsak ding cihna ahi hi. “Mihing mit tawh muhtheihloh in, vanglian khatpen langdona vanglian khatmah tawh kido gige hi. Tuate khempeuh’ nungah, Pasian om gige a, en gige in, Ama’ hoihsakpen in tua kidona makaih gige hi” William H. Shea, Daniel: A Reader’s Guide (Nampa, ID: Pacific Press, 2005], p. 98.\nLeitung haksatna thuaknate khempeuh lakah, Pasian in nasem gige in, nakhempeuh minthanna tawh thukhup ding cih theih ding bangzah in thupi nasa hiam? Tuani a tun masiah, thuaksiatnate khempeuh a nuamtuamsak thei dingin, nang bang nasem thei ding hiam?\nDaniel le a pawlte in, a mipihte a suksiatsak milimbia makaite tawh kinaitak le thumaan takin nasemkhawm thei cih koici telgen theih ding na hi hiam?\nMi pawlkhat in kuama lawnlohpi suangpen lungdamnathu leitungbup a kizelhna hi acihuh ihtheikhin hi. A hihtheihlohna hangthu tampi lakah, Daniel 2:35 ah, suangtum in milim khepeek a deenciangin, gammasa teng khempeuh kitamzan in, “huihin leenmang khinin, kimu nawnlo” ci hi. Singlamteh khitzawh tuathu piang nailo hi. Pawlkhat leuleu in, suang in pawlpi hi ci uhi. Suang-gam in mihing ukna khempeuh luahding cihthu phawk khalo uh hi. Leitung buppi a huam ukzawhna ahi hi. Tua hi a, Zeisu hong kumkikna bekmah in hih mang tangtungsak ding hi. Banghangin, Zeisu hong kumkikna in, hun nunung a hih suangin milim khe-peek a deenna hithei ding hiam?\nPrev post MSS 2: ယေရုရှလင်မှဗာဗုလုန်သို့\nNext post HSS 3: THURUK ATANGA THUPUAN


url: =Siampi Laibu 24 | Siantongluan\nSiampi Laibu 24\n"Meivak khat a tawntungin a kivaksuak theihna dingin meivak-a dingin oliv gah a kisuzante panin sathau siangtho nang kiangah hong paipihna ding uh Israel mite thu pia in.\nKikhopna buk sung, thuciamna singkuang dalna puan pualamah, Aaron in nitaka kipanin zingsang dongin Topa mai-ah a tawntungin tua meivak a ngeina bangin koih ding a, tua pen na khang tawntungun ngeina khat hi tawntung ding hi.\nAmah in kham citak meivakkhuam tungah meivakte a ngeina bangin Topa mai-ah omsak tawntung ding hi.\n"Nangmah in annel la in la, tua panin moh sawmlenih bawlin em in; moh khat ciangin annel lawh nih hi ding hi.\nNangmah in kham citak sabuai tungah tuate gual nihin na koih ding a, gual khatah guk om ding hi.\nPhawkna-in Topa tungah mei tawh biakna-in piak dingin anlum tawh a paikhawm theihna dingin nangmah in a gual nihte-ah paknamtui siangtho na koih ding hi.\nSabbath ni simin Aaron in a tawntung thuciamna-in Israel mite tangdingin Topa mai-ah a ngeina bangin koih tawntung ding hi.\nTua pen Topa tungah mei tawh kihal biakna sung panin amah in a tawntunga a ngah ding, a siangtho pen ama kaih ahih manin, Aaron leh a suante-a ding hi a, amaute in a siangtho mun khatah ne ding uh hi," a ci hi.\nTu-in Israel numei khat tapa, a pa Egypt mi ahi khat, Israel mite lakah a pai hi. Israel numei tapa leh Israel mi khat giahphualah kitawng uh a,\nIsrael numei tapa in Min Siangtho gensia-in samsia hi. Amaute in Moses kiangah amah paipih uh hi. Ama nu min pen Shelomith hi a, Dan minam, Dibri tanu ahi hi.\nTopa deihna amaute tungah a kigen mateng amaute in tua mipa khumcip uh hi.\n"A samsia mipa pen giahphual pualamah paipih in. Ama samsiat a za mi khempeuh ama lu tungah amau khut ngasak in la, mihonte khempeuh amah denglumsak in.\nTua ciangin Israel mite tungah hih bangin gen in: Ama Pasian a samsia mi peuhmah in ama khialhna thuak ding hi.\nTopa min a gensia mipa kithat ding hi. Mihonte khempeuh in amah denglum ding uh hi. Peemta hita leh tualsung mi hita leh, Min Siangtho a gensiate kithat ding hi.\n"Mi a thatpa kithat ding hi.\nGanhing a thatpa in a ganhing mahin loh ding hi. A thu-in ci lehang nuntakna leh nuntakna a kithuk ding ahi hi.\n"Mi khat in a vengte khat a poisak leh, ama hih bangin ama tung mahah kithukkik ding a,\nguh kitan tangding guh kitan, mittang tangding mittang, ha tangding ha kihih ding a, amah in mi khat a poisak bangin amah kipoisak ding hi.\nGanhing a thatpa in loh ding a, mi a thatpa kithat ding hi.\nNote in peemta leh tualsung mi-a dingin ngeina a kibang khat na nei ding uh hi; bang hang hiam cih leh kei pen Topa na Pasian uh ka hi hi," a ci hi.\nTua ahih ciangin Moses in Israel mite tungah hih thu a gen hi. Amaute in a samsia mipa giahphual pualamah paipih uh a, suang tawh a denglum uh hi. Topa in Moses a thupiak bangin Israel mite in a hih uh hi.


url: =Lungdam Kohna – Ni Thupi :: ZOMI DAILY\nposted on 4 April 2015 at 12:45 am Lomkholna: Dalsianhung, News, Zomi\nLeitung ah ni thupi pen a i neih nih om a, i Nu sung pan mihing a i pian khiat, i suah khiat ni, leh i nuntakna hu bei a, i sih ni a hi hi. Tua zom ah, kolbulh khaukhih thuak a, Thong Inn sung pan suahtak ni hi dingin ka ngaih tuah hi. Suah ni leh sih ni pen mihing khempeuh in i phut khak thu hi a, kolbulh khaukhih cih pen mihing khempeuh in ki tuak kim lo hi.\nKa om na Malaysia gam sungah lamet kholh loh in, 11 Ocotober 2014 in CID te in Selangor State sung Kepong ah hong man uh a, Jinjang Lokap ah ni 14 sung, Sungai Buloh Penjera ah ni 26, tua pan in, Semenyih Camp hong puak uh a, UNHCR nasepna zangin i biak Pasian in tuni cidam tak in hong suak ta sak hi.\nKawlgam mi bekbek 97 ka pha uh a, Zomi 3 ka kihel uh hi. Sanggam pih pawlkhat Chin State sung pan in zong honkhat mah kihel hi. Camp sung pen haksatna gen ding hi lehang bei theillo ding a, kha 4 val deuh ka om sungin, ko giahna block sung bek ah mi 2 in hong sih san mawk hi. Tulai tak a om lai Zomi pih bekbek 100 bang val lai uh a, tua te a dingin zong, nakpi tak in thu nget sak lai ni.\nUN officer ten hong gen na uh ah, “mailam ah kimat kihen natuak uh leh UN in mawh puak hong lazo nawnlo ding hi ung” ci-in, hamsa sa pipi in hong vaikhak uh hi. Leitung i nuntakna sungah i muan i belh leh i bukna pen Pasian bek hi a, Pasian nasepna ah UN tungtawn, kumpi tungtawn, NGO tungtawn cih bangin hong pai a hihna kaphawk thak thak hi.\nTuni in i ki ngakna suangpi a kip kho taktak ta hiam?\nI muan mahmah UN i cih in zong ciangtan nei a, Pasian a hih leh a tawntung a hong huh ding leh i natna hong\ndamsak ding, i mawhna hong maisak ding, hankhuk tung ding hong suakta sak, muvanlai banga tha hong guan, vanglian Pasian, tawntung nopsakna kumpi ahi hi.\nNote: Hih lai tuni 3 Apr 2015 ni kong khah khiat pat hangin, zanni 2 Apr 2015 ni ka gelh ahih manin, a nuai ah 2 April 2015 mah in ka gelh a hi hi.\nPrevious: Kenanga Shopping Mall kahlei pan naupang kum 5 khat kia in sipah ~ ZD\nNext: Mi Nam (2)


url: =Ih it mahmah uh leh na leitung pianna Zua pa in ngaihsutlo hun laitak omna kibanglo tuipi tuita in hong hal in lei mong khat leh khat kikaal ah, van asiam pa kiang hong ciahsan vat cih thu ih zak uh ciang' in no sanggam khat unau tengin lamdang nasak uh mah bangin ko leitung kinaina unau phung khat (beh khat) sungah ih pa hangin no teng tawh kibang in ko na u te innkuan in zong nakpi kadah nathu uh kong theihsak uh hi.\nLeitung ih pianna ih pasian ahi Zua pa tawh leimong gal khat pan tong nakisan nunung pen hun' aa natung uh ah lungdam akona thu leh ph sung pan thu hong vaikhak na leh thupha hong piak nate nagen simsial in, ih pa zong ait avon tawi 4tak te leitung gamsang pen dong ah gual tawh tan bang kim ding dinmun atunsak na leh ahanciam nate tungah, Topa hang lungkim tak in mi hampha kisa veve ding ahih man leh nang leh ih nau te teng zong mi hampha dinmun hong tun ahih manin, asiam pa van Pasian kiangah atawl dam nading mun tawntung inn lam zuan leh Zeisu tawh amang khawm dingin leitung ah gualzawhna tawh aciah ahih manin, ih kilungnopsak ciat ding uh hong suak cih hong gen nuam ingh.\nIh pa hong nusiat vat nahang leh omna mun kibatlona hang' ahih zong aphual Tedim khua pan leh mun tuamtuam aa om unau sanggam, hiang leh san akua mah peuh te kihehnemzolo aa lungzuan khuangaih na hang' ada akap teng i aluang luankhite Hehnem siampa Van khasiangtho in hong nul sak henla ada akap mikhat ciat te tungah lungtai khamuanna thupha te hong tungsak den ta hen! Amen. Pa Mangpha, Mangpha, Mangpha